Aggelis Meatworks: Μe(α)t the experts! - Γεύση - Athens magazine\nΑπό τα πιο γνωστά κρεοπωλεία της Αθήνας...\nΑπό τα πιο γνωστά κρεοπωλεία της Αθήνας που αν και το νέο μοντέρνο κατάστημα του, μετρά μόλις 3 χρόνια παρουσίας επί της λεωφόρου Βουλιαγμένης, η ιστορία του στο χώρο πάει πολύ πίσω, από τη δεκαετία του ΄70.\nΜε την τρίτη γενιά πλέον στο τιµόνι της οικογενειακής επιχείρησης, το κρεοπωλείο "Αγγελής" έχει εξελίξει την παράδοση πάντα με σεβασμό στην ποιότητα και την εξυπηρέτηση.\nΤο κατάστημα της Γλυφάδας μοιάζει περισσότερο με... boutique παρά με κρεοπωλείο. Ο Τάσος Αγγελής φροντίζει προσωπικά για να φτάνουν στο πιάτο μας τα πιο ποιοτικά ελληνικά κρέατα, όπως µοσχάρι Σερρών, χοιρινό από τη Χαλκίδα, βιολογικό κοτόπουλο Κρήτης, dry aging σπαλομπριζόλες tomahawk Σερρών και Νάξου αλλά και premium κρέατα εισαγωγής όπως το ribeye Αυστραλίας!\nΌλα τα κρέατα κόβονται μπροστά μας, ενώ παράλληλα μας δίνει tips και συμβουλές για τη διαχείριση και το μαγείρεμα! Ότι και αν προμηθευτείτε μην αμελήσετε να πάρετε τα χειροποίητα είδη, ολόφρεσκα και νοστιμότατα (µπιφτέκια, ρολά, γύρος κ.α) που παρασκευάζονται καθημερινά με αγνά υλικά και χωρίς συντηρητικά και ανήκουν σίγουρα στα must taste!\nΕκτός των εκλεκτών κρεάτων, βρίσκουμε και ένα ενημερωμένο delicatessen corner με εξαιρετικά προϊόντα, όπως κρασιά, μεγάλη ποικιλία από βαλσάμικα ξίδια ΠΑΝ, βιολογικά αυγά, λάδι Καλαµάτας Food Gallery, µπαχαρικά και βότανα Batavia, ζυμαρικά Garofalo κ.α.\nΒουλιαγµένης 170, Τ. 210 8980044, www.aggelismeatworks.gr | 170 Vouliagmenis str.


Γιακουμάκης: 'Μπορούμε να κερδίσουμε οποιονδήποτε' | Contra.gr\nΓιακουμάκης: "Μπορούμε να κερδίσουμε οποιονδήποτε"\nΟ επιθετικός του Πλατανιά, Γιώργος Γιακουμάκης, μίλησε στον Sport24 Radio 103,3, την εκπομπή «Ανατροπή και Πέναλτι» με τους Σταύρο Γεωργακόπουλο, Ευάγγελο Μίχο και Γιάννη Σερέτη.\nΓια το πώς έζησε τη νίκη με τον Παναθηναϊκό:« Παίζαμε με μια μεγάλη ομάδα, αλλά από την αρχή ελέγξαμε τον ρυθμό. Στο πρώτο ημίχρονο δεν κινδυνέψαμε, μόνο στο δεύτερο για λίγο. Ελέξγαμε το παιχνίδι, κάναμε το γκολ και έτσι πήραμε τη νίκη. Σε τέτοια παιχνίδια, το πρώτο που κοιτάζεις είναι να διαφυλάξεις το μηδέν πίσω και αν πετύχεις ένα γκολ, να πάρεις το ματς. Παίξαμε με τρεις πίσω και πήραμε τελικά δίκαια τη νίκη».\nΓια το γεγονός ότι χρειάστηκε να «ματώσει» χθες και αυτό φάνηκε στο παιχνίδι του:« Αυτός είναι ο τρόπος παιχνιδιού μου. Πάντα παλεύω, ίσως χθες μου βγήκε παραπάνω και γι' αυτό φάνηκε η προσπάθειά μου. Οταν ο Μανούσος παίζει πιο κοντά μου, με βοηθάει περισσότερο. Φαίνεται σε κάθε ματς αυτό».\nΓια το πώς βιώνει την καριέρα του στον Πλατανιά:« Θα πρότεινα σε συνομήλικους Ελληνες ποδοσφαιριστές να παίξουν στον Πλατανιά, γιατί ο Παράσχος δουλεύει με νέους και θα τους βοηθούσε αυτό. Υπάρχει υγεία στην ομάδα και είναι λίγη η πίεση γιατί δεν έχουμε πολλούς οπαδούς και έτσι βγάζουμε στο γήπεδο πιο εύκολα τα καλά μας στοιχεία».\nΓια το μυστικό της καλής πορείας του Πλατανιά τα τελευταία χρόνια:« Κυριότερο ρόλο παίζει ο προπονητής μας, που έχει δώσει άλλη πνοή στην ομάδα και την έχει καθιερώσει στη Σούπερ Λιγκ. Είμαστε ανταγωνιστικοί με όλες τις ομάδες, είτε παίζουμε με τον Ολυμπιακό, είτε με οποιαδήποτε ομάδα. Μας έχει δώσει ψυχολογία και αυτοπεποίθηση, ώστε να είμαστε πιο ελεύθεροι. Εχουμε και το μέταλλο ώστε να μπορούμε να κερδίσουμε οποιαδήποτε ομάδα».\nΓια την ευκαιρία που έχασε ο Μπουμάλ του Παναθηναϊκού, όταν το παιχνίδι ήταν στο 0-0:« Δεν μπορώ να πω ότι θα άλλαζε το παιχνίδι, αν είχε σκοράρει ο Παναθηναϊκός. Νομίζω ότι θα μπορούσαμε να το γυρίσουμε. Θα παίζαμε όπως πριν, δεν θα άλλαζε τίποτα όσον αφορά την εικόνα μας».\nΓια την ήττα από την Ξάνθη:« Είναι πολύ καλή ομάδα η Ξάνθη. Δεν είναι τυχαία η πορεία της εντός και εκτός. Μας νίκησε με μια στημένη φάση και μετά το κράτησε. Είναι σφιχτή ομάδα και το κράτησε το αποτέλεσμα, είναι κάτι που το καταφέρνει».\nΓια το επόμενο βήμα στην καριέρα του, που είναι δεδομένο ότι θα καταλήξει στην ΑΕΚ το ερχόμενο καλοκαίρι:« Με τιμούν όσα γράφονται και λέγονται, είναι ένα παραπάνω κίνητρο για μένα. Τώρα με νοιάζει να πετύχουμε το στόχο μας με τον Πλατανιά και μετά θα κοιτάξουμε και το προσωπικό».\nΓια τον επιθετικό που θαυμάζει περισσότερο:« Ο Ζλάταν Ιμπραϊμοβιτς».\nΓια το αν είχε πρότυπο τον πατέρα του, Μανώλη Γιακουμάκη, που έπαιζε κι εκείνος ως επιθετικός και για το αν πήρε το πτυχίο του ως ηλεκτρονικός:« Πάνω-κάτω έχουμε το ίδιο στυλ με τον πατέρα μου. Δεν πήρα το πτυχίο μου, γιατί με απορρόφησε η μπάλα».


Α2 Ανδρών: Καρδίτσα – Αμύντας 74-75 | Α.Ο. Αμύντας Υμηττού\nΑ2 Ανδρών: Καρδίτσα – Αμύντας 74-75\nΣάββατο 10 Νοεμβρίου 2018 , 17:00\n« Παιδικό, Γ’ ΕΣΚΑ (12ος όμιλος): Ρουφ 1980 – Αμύντας 44-70\nΚορασίδες, Α’ ΕΣΚΑ: Άρης Πετρούπολης – Αμύντας 47-33 »\nΤην τρίτη φετινή του νίκη πέτυχε ο Αμύντας, ο οποίος “πέρασε” από την καυτή έδρα της Καρδίτσας με 74-75 για την 5η Αγωνιστική της Α2 Ανδρών.\nΟ Αμύντας ξεκίνησε καλύτερα το παιχνίδι, προηγούμενος με επιμέρους σκορ 0-7. Μετά τα μισά της πρώτης περιόδου η Καρδίτσα ισοφάρισε μετά από τρίποντου του Γράβα. Η ομάδα μας επανέκτησε την πρωτοπορία για λίγα λεπτά, αλλά στο 9′ οι γηπεδούχοι πέρασαν για πρώτη φορά μπροστά (16-14). Ωστόσο, με ένα μικρό σερί από τους Βαρδιάνο και Τοπάλι το ημίχρονο έληξε με 16-19 υπέρ της ομάδας μας. Και στην δεύτερη περίοδο συνεχίστηκε η ίδια εικόνα, με τις δύο ομάδες να εναλλάσσονται στο σκορ. Αν και ο Αμύντας άρχισε να χτίζει μια μικρή διαφορά ασφαλείας (27-31, 16′) μετά από goal-foul στον αιφνιδιασμό από τον Καλδή, η Καρδίτσα πέρασε και πάλι μπροστά (32-31). Για μια ακόμη φορά, όμως, οι παίκτες του Αλέξανδρου Ζαβού πήραν τα ηνία της αναμέτρησης και με πλουραλισμό στην επίθεση έφτασαν στο 36-44 του ημιχρόνου.\nΣτα πρώτα δύο λεπτά του δεύτερου μισού η Καρδίτσα μείωσε στο καλάθι (44-46), όμως, ο Αμύντας άνοιξε ξανά τη διαφορά. Οι γηπεδούχοι προσπάθησαν για δεύτερη φορά να ισοφαρίσουν, χωρίς να τα καταφέρουν (52-53, 53-55). Έτσι, η ομάδα μας προηγήθηκε στο τέλος του τρίτου δεκαλέπτου με 55-59. Οι “πορτοκαλί” μπήκαν πολύ δυναμικά στην τελευταία περίοδο και έφτασαν να προηγούνται με +8 (55-63). Με ένα επιμέρους σερί 9-0, ωστόσο, οι γηπεδούχοι πέρασαν μπροστά 64-63 τέσσερα λεπτά πριν το τέλος. Κουκουνιάς και Ζούπας ευστόχησαν με τον Αμύντα να κάνει το 64-67. Ένα λεπτό αργότερα ο Βαρδιάνος με τρίποντο έγραψε 67-72, ενώ ο ίδιος ήταν αυτός που φαινόταν να σφραγίζει τη νίκη με δύο εύστοχες βολές 16” πριν το φινάλε. Παρόλα αυτά, ο Mockford πέτυχε τρίποντο, κάνοντας το 71-74. Ο Ζούπας ευστόχησε σε μία βολή, στη συνέχεια ο Mockford ευστόχησε ξανά από τη γραμμή του τριπόντου, όμως, δεν υπήρχε αρκετός χρόνος ώστε η Καρδίτσα να κάνει την ανατροπή και ο Αμύντας πανηγύρισε την δεύτερη εκτός έδρας νίκη του με 74-75.\nΕπόμενος αγώνας της ομάδας μας το επόμενο Σάββατο (17/11/2918, 17:00) στο κλειστό της Πυρκάλ με το Μαρούσι.\nΔιαιτητές: Παντελίδης, Τζίμα και Θεοδώρου (κομισάριος Τέγα).\nΑμύντας (Ζαβός, Παρασκευόπουλος, Μουμούρης): Ζούπας 8 (6 ασ, 3 κλ), Καμπούρης 6, Τοπάλι 13(1) (3 ριμπ, 4 κλ), Διαμαντόπουλος 8(2/2 τρ 100%) (3 ριμπ, 2 ασ), Καλδής 2 (2 κλ), Βαρδιάνος 16(3) (5 ριμπ), Κερασοβίτης 6 (6 ασ), Κουκουνιάς 11(1) (10 ριμπ), Μπάρμπας 3(1), Γκαβανόπουλος 2 (2 ριμπ, 2 ασ), Κάπρης, Μέλιος.\nΚαρδίτσα (Τζήμας): Μόκφορντ 6(2), Γράβας 5, Παπαχρήστος 4, Μαυρογιάννης 6, Παππάς 3(1), Κακλαμάνος 13(2), Καρράς 2, Παπαδόπουλος 10, Ερμείδης, Καλλές 4, Σαριμπαλίδης 3(1), Μαγκουνής 18(1).\nΑ2 Ανδρών, Αμύντας, Άνδρες


Usb-photo box 'Standard' - Κουτιά-Θήκες Άλμπουμ - ARX Photolab\nΑρχική1 / Προϊόντα2 / Κουτιά-Θήκες Άλμπουμ3 / Usb-photo box ‘Standard’\nΜία όμορφη θήκη για φωτογραφίες διαστάσεων 13*18εκ. ή 15*21εκ.με ειδική θέση για ένα κρυστάλλινο usb flash drive.\nΜπορεί να κατασκευαστεί με το ίδιο υλικό βιβλιοδεσίας του άλμπουμ σας ή με κάποιο άλλο κοντινό κατόπιν επιλογής.\nΤο εσωτερικό του κατασκευάζεται σε λευκό ή μαύρο χρώμα.\nΕάν το εξώφυλλο του άλμπουμ σας έχει κατασκευαστεί από ενιαίο φωτογραφικό χαρτί, μπορεί και η θήκη για τις φωτογραφίες σας να φέρει ενιαίο φωτογραφικό εξώφυλλο!\nΚωδικός προϊόντος: UPH-ST-01 Κατηγορία: Κουτιά-Θήκες Άλμπουμ\nΜαξιλάρι καρδιά με παγιέτες Usb box χάρτινο


O Π. Παυλόπουλος βραβεύει 7 σοφούς κοσμολόγους | Flash.gr\nFlash.gr / Τεχνολογία / O Π. Παυλόπουλος βραβεύει 7 σοφούς κοσμολόγους\nFLASH TEAM 01.10.2015 | 16:00\nΑπόψε το βράδυ, οι ξένοι επιστήμονες θα ξεναγηθούν στο Μουσείο Γεωαστροφυσικής του Εθνικού Αστεροσκοπείου Αθηνών (ΕΑΑ), με οικοδεσπότη τον καθηγητή Κανάρη Τσίγγανο, πρόεδρο του ΕΑΑ.\nΘα ακολουθήσει δείπνο προς τιμήν των Επτά Σοφών στον κήπο του Αστεροσκοπείου και η βραδιά θα ολοκληρωθεί με παρατήρηση του έναστρου ουρανού από το τηλεσκόπιο Δωρίδη στην Πνύκα, το οποίο μόλις εκσυγχρονίσθηκε.\nΑύριο το πρωί, θα πραγματοποιηθεί στο Χίλτον επιστημονική ημερίδα με θέμα τις τελευταίες επιστημονικές εξελίξεις στην κοσμολογία και στην αστροφυσική, από τις 9.00 έως τις 17.30.\n* James Watson Cronin: Κάτοχος του Νόμπελ Φυσικής 1980. Αμερικανός Ομότιμος Καθηγητής στα Τμήματα Αστρονομίας και Αστροφυσικής του Πανεπιστημίου του Σικάγο. Η έρευνά του επικεντρώνεται στη Γαλαξιακή και Εξωγαλαξιακή Αστρονομία και στην Αστροφυσική, καθώς και στην Αστρονομία και Αστροφυσική Σωματιδίων και Υψηλής Ενέργειας. Για την εργασία του με τον Val Fitch στο Πανεπιστήμιο Πρίνστον με θέμα τη μελέτη της καταστροφής των ουδέτερων Κ-μεσονίων, στην οποία ανακάλυψαν την παραβίαση CP το 1964, τους απενεμήθηκε το Νόμπελ. Αργότερα, ξεκίνησε το ερευνητικό πρόγραμμα Pierre Auger, μία συνεργασία περισσοτέρων από 250 επιστημόνων σε 17 κράτη με σκοπό να εντοπίσουν τις μυστηριώδεις πηγές των σπάνιων αλλά ισχυρών κοσμικών ακτίνων που βομβαρδίζουν κατά διαστήματα τη Γη. Είναι εκλεγμένο μέλος της Εθνικής Ακαδημίας Επιστημών της Αμερικής και της Αμερικανικής Ακαδημίας Τεχνών και Επιστημών.\n* David Gross: Κάτοχος του Νόμπελ Φυσικής 2004, μαζί με τους Politzer και Wilczek. Καθηγητής Θεωρητικής Φυσικής και πρώην Διευθυντής του Ινστιτούτου Θεωρητικής Φυσικής στο Πανεπιστήμιο της Καλιφόρνιας. Παλαιότερα ήταν Καθηγητής Μαθηματικής Φυσικής στο Πανεπιστήμιο του Πρίνστον. Είναι κεντρική φυσιογνωμία στη φυσική των σωματιδίων, στη θεωρία των υπερχορδών και στη διατύπωση της Κβαντικής Χρωμοδυναμικής, της θεωρίας της ισχυρής πυρηνικής δύναμης, με την οποία ολοκληρώθηκε το Καθιερωμένο Πρότυπο της Ύλης (Standard Model). Με πολλά βραβεία στο ενεργητικό του (Sakurai, MacArthur, Dirac, Oscar Klein, Harvey, Particle Physics Prize της Ευρωπαϊκής Εταιρείας Φυσικής, Grande Medaille d’Or κ.α). Μέλος, μεταξύ άλλων, της Εθνικής Ακαδημίας Επιστημών των ΗΠΑ, της Αμερικανικής Ακαδημίας Τεχνών και Επιστημών, της Ακαδημίας Επιστημών της Ινδίας και της Κινεζικής Ακαδημίας Επιστημών.\n* George Fitzgerald Smoot III: Κάτοχος του Νόμπελ Φυσικής 2006 για την εργασία του στον Κοσμικό Εξερευνητή Υποβάθρου (Cosmic Background Explorer) με τον John C. Mather της NASA. Αμερικανός αστροφυσικός και κοσμολόγος, καθηγητής Φυσικής στο Πανεπιστήμιο Μπέρκλεϊ της Καλιφόρνια και ανώτερος επιστήμων στο Εθνικό Εργαστήριο Lawrence Berkeley. Από το 2010, είναι επίσης καθηγητής Φυσικής στο Πανεπιστήμιο «Ντιντερό» του Παρισιού. Το 2003 του απενεμήθη το Μετάλλιο Einstein και το 2009 το Μετάλλιο Oersted. Σήμερα, διεξάγει έρευνα στην αστροφυσική και στην παρατηρησιακή κοσμολογία, ενώ είναι διάσημος για την έρευνά του στην κοσμική ακτινοβολία υποβάθρου, το υπόλειμμα της έντονης θερμότητας της αρχικής Μεγάλης Έκρηξης.\n* George Efstathiou (Γιώργος Ευσταθίου): Βρετανο-Κύπριος αστροφυσικός, μέλος της Βασιλικής Εταιρείας Επιστημών της Βρετανίας, Καθηγητής Αστροφυσικής και Διευθυντής του Ινστιτούτου Κοσμολογίας (Kavli Institute for Cosmology) του Πανεπιστημίου Cambridge. Προηγουμένως ήταν καθηγητής αστρονομίας στο Πανεπιστήμιο της Οξφόρδης. Ενδιαφέρεται ευρέως για τη θεωρητική και παρατηρησιακή κοσμολογία και έχει συμβάλει σε μελέτες μεγάλης κλίμακας με θέμα το Σύμπαν, το σχηματισμό των γαλαξιών, τη σκοτεινή ενέργεια και την κοσμική μικροκυματική ακτινοβολία υποβάθρου. Είναι μέλος της επιστημονικής ομάδας για τον δορυφόρο Planck του Ευρωπαϊκού Οργανισμού Διαστήματος (ESA) ο οποίος χαρτογραφεί την κοσμική μικροκυματική ακτινοβολία υποβάθρου.\n* Eugene Parker: Αμερικανός ηλιακός αστροφυσικός, αναγνωρισμένος διεθνώς ως ο κατ’ εξοχήν ειδικός στον ηλιακό άνεμο και στην επίδραση των μαγνητικών πεδίων στην ηλιόσφαιρα. Ομότιμος Καθηγητής Φυσικής, Αστρονομίας και Αστροφυσικής στο Πανεπιστήμιο του Σικάγο και στο Ινστιτούτο Ενρίκο Φέρμι των ΗΠΑ. Το ερευνητικό του έργο έχει συμβάλει καθοριστικά στην κατανόηση του ηλιακού στέμματος, του ηλιακού ανέμου, των μαγνητικών πεδίων της Γης και του Ήλιου, της κοσμικής ακτινοβολίας, καθώς και της ηλεκτρομαγνητικής τους αλληλοεπίδρασης. Τα βιβλία του, ειδικά τα “Κοσμικά Μαγνητικά Πεδία”, έχουν εκπαιδεύσει γενεές κοσμολόγων και άλλων φυσικών. Είναι μέλος της Εθνικής Ακαδημίας Επιστημών των ΗΠΑ και της Νορβηγικής Ακαδημίας Επιστημών και Γραμμάτων.\n* Alexei Alexandrovich Starobinsky: Ρώσος αστροφυσικός και κοσμολόγος, επικεφαλής ερευνητής στο Ινστιτούτο Landau Θεωρητικής Φυσικής της Ρωσικής Ακαδημίας Επστημών. Κατά τη δεκαετία του 1970, ασχολήθηκε με τη θεωρία της δημιουργίας σωματιδίων στο πρώιμο σύμπαν και της δημιουργίας σωματιδίων και ακτινοβολίας από τις περιστρεφόμενες μαύρες τρύπες (1973), η οποία ήταν πρόδρομος της θεωρίας της ακτινοβολίας Hawking. Από το 1979 ασχολήθηκε με τη θεωρία του κοσμικού πληθωρισμού. Μέλος της Ρωσικής Ακαδημίας Επιστημών, της Γερμανικής Ακαδημίας Επιστημών Leopoldina και της Νορβηγικής Ακαδημίας Επιστημών και Γραμμάτων. Πολυβραβευμένος, πιο προσφατα το 2014, μαζί με τον Alan Guth του ΜΙΤ και τον Andrei Linde του Πανεπιστημίου Στάνφορντ, τιμήθηκε με το Βραβείο Kavli της Νορβηγικής Ακαδημίας Επιστημών και Γραμμάτων “για την πρωτοπορία στη θεωρία του κοσμικού πληθωρισμού”.\n* Gabriele Veneziano: Ιταλός θεωρητικός φυσικός, ένας από τους πρωτοπόρους της θεωρίας των χορδών. Διεξήγαγε τις περισσότερες από τις επιστημονικές του δραστηριότητες στο CERN. Το ερευνητικό του ενδιαφέρον εστιάζεται πρωτίστως στην κοσμολογία των χορδών. Από το 2004, κατέχει την έδρα Στοιχειωδών Σωματιδίων, Βαρύτητας και Κοσμολογίας στο Κολλέγιο της Γαλλίας στο Παρίσι. Μέλος της Εθνικής Ακαδημίας Επιστημών του Τορίνο (1994), της Ιταλικής Εθνικής Ακαδημίας Lincei (1996) και της Γαλλικής Ακαδημίας Επιστημών (2002). Έχει τιμηθεί με πολυάριθμα επιστημονικά βραβεία, με πιο πρόσφατο το Μετάλλιο Dirac το 2014.\nΠαύλος Δρακόπουλος (ΑΜΠΕ)


Από αυτές, συμπέρανε ότι ουδείς ενδιαφέρεται πλέον για την χώρα μας, παρά μόνο για το να μην καταρρεύσει λόγω του προσφυγικού. Για όλα τα άλλα, ο ανεξάρτητος βουλευτής μεταφέρει ότι δεν τους …καίγεται καρφί και πως αυτό που μας λένε είναι να δώσουμε λύση μόνοι μας.\nΤην ίδια ώρα, η κυβέρνηση – «αεροπλανάκι», όπως την χαρακτηρίζει, καταλογίζοντάς της ότι «κορόιδεψε τους πάντες», δεν δείχνει καν να ποντάρει στις ιδιωτικοποιήσεις, παρά το γεγονός ότι αποτελούν προϋπόθεση για τις επενδύσεις, πράγμα που φαίνεται στο ότι ενώ η συμφωνία προβλέπει 2,2 δισ. ευρώ έσοδα από ιδιωτικοποιήσεις, ο προϋπολογισμός που καταθέτει προβλέπει μόλις 437 εκατομμύρια.\nΆντε τώρα να πείσουμε ότι με τις καταθέσεις να μη γυρίζουν στις τράπεζες, το πρόβλημα των κόκκινων δανείων να μη λύνεται και από τις ιδιωτικοποιήσεις να μην αναμένονται σημαντικά έσοδα, ότι θα έρθουν επενδύσεις στην χώρα. Καλύτερα να τετραγωνίζαμε τον κύκλο, που φαίνεται ευκολότερο…


ανεμοι Αρχεία • Serres24\n29 Ιανουαρίου 2022 02:25\nΣέρρες: Θετικός στον κορωνοϊό ο δήμαρχος Αλ. Χρυσάφης\nΣέρρες: Απεβίωσε ο εκπαιδευτικός Γιώργος Δασκάλου από επιπλοκές του κορωνοϊού\nΈνοπλες Δυνάμεις: Έρχονται 1.600 προσλήψεις ΕΠΟΠ και 1.000 προσλήψεις ΟΒΑ\nΦορολοταρία Δεκεμβρίου: Δείτε αν κερδίσατε τα 1.000 ευρώ\nΚαιρός: ‘Εκτακτο δελτίο της ΕΜΥ – Που θα χιονίσει και που θα…\nTag : ανεμοι\nΚαιρός: Για ισχυρές καταιγίδες και ανέμους προειδοποιεί ο Σ. Αρναούτογλου\nSerres24 8 Δεκεμβρίου 2021\nΓια «πολύ σοβαρή» επιδείνωση του καιρού με σφοδρούς ανέμους και «δυνάμει επικίνδυνες καταιγίδες προς το παρόν απρόβλεπτης έντασης και διάρκειας» κάνει λόγο σε ανάρτησή του ο Σάκης Αρναούτογλου. Πιο συγκεκριμένα, σύμφωνα με προγνωστικά στοιχεία που επικαλείται, τα φαινόμενα θα σημειωθούν κατά τη διάρκεια της Παρασκευής και του Σαββάτου ενώ αναμένεται......\nΗ δορυφορική εικόνα της Ελλάδας τώρα\nΣχεδόν όλη η χώρα καλύπτεται από σύννεφα όπως δείχνει η δορυφορική αυτή την ώρα, ενώ σε αρκετές περιοχές βρέχει...\nΈκτακτο δελτίο καιρού από την πολιτική προστασία Κεντρικής Μακεδονίας\nΑπό την Αυτοτελή Διεύθυνση Πολιτικής Προστασίας της Περιφέρειας Κεντρικής Μακεδονίας ανακοινώνεται ότι έχει εκδοθεί Έκτακτο Δελτίο Επιδείνωσης Καιρού της ΕΜΥ/ΕΜΚ (α.α. 09/19-05-2020) με ισχύ από την Πέμπτη 21-05-2020 έως και την Παρασκευή 22-05-2020. Η Αυτοτελής Διεύθυνση Πολιτικής Προστασίας της Περιφέρειας Κεντρικής Μακεδονίας έχει θέσει τους φορείς που εμπλέκονται σε έργα......\nΟ Μάιος αλλιώς. Έρχεται πτώση θερμοκρασίας, βροχές και καταιγίδες.\nΕντελώς διαφορετικός από τις προηγούμενες μέρες θα είναι από απόψε ο καιρός, καθώς θα πέσει πολύ η θερμοκρασία αλλά και θα σημειωθούν καταιγίδες. Υποχωρεί πλέον το κύμα των πολύ υψηλών θερμοκρασιών που επηρέασε την Ελλάδα τις τελευταίες ημέρες, δίνοντας τη θέση του σε ένα εντελώς διαφορετικό σκηνικό του καιρού, με......\nΑλλαγή σκηνικού στον καιρό με βροχές και πτώση θερμοκρασίας\nΜετά τα ρεκόρ θερμοκρασιών, η εικόνα του καιρού αναμένεται να αλλάξει σημαντικά από την Πέμπτη, όπως εκτιμούν οι μετεωρολόγοι. «Την Πέμπτη ο καιρός θα αλλάξει σημαντικά και η θερμοκρασία θα σημειώσει πτώση ίσως και μεγαλύτερη των 10 βαθμών Κελσίου. Αναμένουμε από το μεσημέρι και το απόγευμα βροχές και καταιγίδες, ίσως......\nΠρόγνωση καιρού για την Παρασκευή 15 Μαΐου\nO καιρός την Παρασκευή 15 Μαΐου 2020, σύμφωνα με την πρόγνωση της Εθνικής Μετεωρολογικής Υπηρεσίας (ΕΜΥ): Γενικά αίθριος καιρός. Οι συγκεντρώσεις αφρικανικής σκόνης θα παραμείνουν αυξημένες στην ατμόσφαιρα. Οι άνεμοι θα πνέουν στο Ιόνιο και τα ηπειρωτικα από νότιες διευθύνσεις 3 με 5 μποφόρ. Η θερμοκρασία θα σημειώσει άνοδο και......\nΈρχονται 40αρια. Σε κλοιό καύσωνα η χώρα το Σαββατοκύριακο\nstydio3 14 Μαΐου 2020 9 Μαΐου 2021\n14 Μαΐου 2020 9 Μαΐου 2021\n«Κόκκινο» αναμένεται να χτυπήσει ο υδράργυρος το Σαββατοκύριακο 16 και 17 Μαΐου καθώς οι θερμοκρασίες στην Ελλάδα θα φτάσουν κατά τόπους τους 40 βαθμούς Κελσίου. Σύμφωνα με το meteo του Εθνικού Αστεροσκοπείου, πτώση της θερμοκρασίας αναμένεται από την επόμενη Δευτέρα 18 Μαΐου και κυρίως την Τρίτη 19 Μαΐου. Στη χώρα......\nΟ καιρός σήμερα Δευτέρα 11 Μαΐου\nΤΡΙΤΗ 12-05-2020 Γενικά αίθριος καιρός, με αραιές νεφώσεις κατά διαστήματα. Ευνοείται η μεταφορά σκόνης στα νότια. Οι άνεμοι θα πνέουν από νότιες διευθύνσεις 4 με 6 και τοπικά στο Αιγαίο μέχρι το απόγευμα 7 μποφόρ. Βαθμιαία στα δυτικά θα εξασθενήσουν και μετά το μεσημέρι θα στραφούν σε δυτικούς βορειοδυτικούς 3......\nSerres24 28 Ιανουαρίου 2022 28 Ιανουαρίου 2022\nΣέρρες: Απεβίωσε ο εκπαιδευτικός Γιώργος Δασκάλου από επιπλοκές του...\nSerres24 28 Ιανουαρίου 2022\nΈνοπλες Δυνάμεις: Έρχονται 1.600 προσλήψεις ΕΠΟΠ και 1.000 προσλήψεις...\nΚαιρός: ‘Εκτακτο δελτίο της ΕΜΥ – Που θα χιονίσει και που θα...\nSurvivor: Αποχωρεί ο Γιωρίκας Πηλίδης;\nΔημήτρης Κωνσταντάρας: «Πεταμένος σε ένα φορείο σε μια γωνιά»


«Το κλαρινέτο». Στοχαστικός Βασίλης Αλεξάκης | Athens Voice\n«Το κλαρινέτο». Στοχαστικός Βασίλης Αλεξάκης\nΑυτοπαρουσίαση πέριξ ενός τραπεζιού του πινγκ πονγκ\nΜπροστά σ’ ένα μικρό πλήθος δημοσιογράφων βιβλίου, ανθρώπων του εκδοτικού οίκου «Μεταίχμιο» και μερικών καλών του φίλων, ανάμεσα στους οποίους ξεχώριζε ο ποιητής κ. Τίτος Πατρίκιος, ο πεζογράφος κ. Βασίλης Αλεξάκης παρουσίασε το καινούργιο του μυθιστόρημα «Το κλαρινέτο», έναν κατά τα φαινόμενα γοητευτικό απόηχο της κρίσης, της φθοράς και της λήθης.\nΗ παρουσίαση είχε αρκετή πρωτοτυπία, αφού έγινε μπροστά σ’ ένα τραπέζι πινγκ πονγκ, πάνω στο οποίο ήταν εκτεθειμένα αντίτυπα του βιβλίου, ενώ ο συγγραφέας και ο εκδότης του κάθισαν στη μια μεριά και μίλησαν στον κόσμο που περιέβαλλε από τις άλλες μεριές το τραπέζι. Μάλιστα, μετά την παρουσίαση (και το σχετικά ελαφρό φαγοπότι), ένα κορίτσι κι ένα αγόρι από την ομήγυρη πήραν τις ρακέτες κι έδωσαν ένα ματσάκι.\nΑρχικά προλόγισε με λίγα λόγια ο εκδότης κ. Νώντας Παπαγεωργίου. Στη συνέχεια, μίλησε για το βιβλίο ο ίδιος ο συγγραφέας του, λέγοντας περίπου τα εξής: «Έγραφα το βιβλίο αυτό σε δυο επίπεδα: από τη μια, είχα στο μυαλό μου το γάλλο εκδότη μου, που πέθαινε λίγο-λίγο από καρκίνο εδώ και δυο χρόνια και που δεν πρόλαβε να δει αυτό το βιβλίο. Από την άλλη, είχα το μυαλό μου στην Αθήνα και στην κρίση που ολοένα μεγάλωνε και μεγαλώνει στον τόπο αυτό. Υπάρχει κόσμος που καταστρέφεται κάθε μέρα από την κρίση, οι άστεγοι αυξάνονται. Δεν μπορούμε να προσποιούμαστε ότι δεν τρέχει τίποτα. Ο αφηγητής –που προφανώς έχει κάποια στοιχεία από μένα αλλά δεν είναι εγώ, δεν ταυτιζόμαστε– πηγαινοέρχεται ανάμεσα στους δυο αυτούς πόλους». Πολύ φυσιολογικά όλα αυτά, για έναν άνθρωπο που έχει μοιράσει τη ζωή του ανάμεσα σε δυο πατρίδες, δυο πόλεις και δυο γλώσσες: ο δημιουργός (Αθήνα, 1943) γράφει άλλοτε ελληνικά κι άλλοτε γαλλικά, μεταφράζοντας συνήθως ο ίδιος τα βιβλία του, έχοντας εργαστεί σα δημοσιογράφος και κριτικός βιβλίου στην εφημερίδα «Le Monde» και έχοντας πετύχει επαρκή αναγνώριση σαν συγγραφέας και στις δυο χώρες, αλλά και σε άλλες (έχει μεταφραστεί σε 11).\nΕξάλλου, η παράλληλη, η διπλή φθορά –η σωματική ενός καλού φίλου και η οικονομική / ηθική μιας κοινωνίας– δεν αποτελεί πολύ καλή βάση για ένα μυθιστόρημα; Βέβαια, γιατί η μετάβαση και η κίνηση κάνουν τον αφηγητή να στοχαστεί πολύ για τις διαφορές και τις ομοιότητες της ανθρώπινης φύσης. Πάνω απ’ όλα, όμως, ο στοχασμός αφορά τη μνήμη. Εδώ το δελτίο τύπου του εκδότη αναφέρει προσφυώς: «Ανάμεσα στη ζεστασιά των ημερών και τη θλίψη της απουσίας… ανάμεσα στη μητρική γλώσσα και τη γραφή, ξεφυτρώνει αναπάντεχα ένα ερώτημα: Γιατί ξεχνάμε;».\nΔημήτρη Κανέλλη, τελικά όλα είναι μάταια;\nΣτο σημείο αυτό, ο συγγραφέας δήλωσε την αδυναμία του να θυμηθεί πώς λεγόταν το πνευστό όργανο που τελικά έδωσε τον τίτλο στο βιβλίο: «Μέχρι που σκέφτηκα μήπως είναι άλλη η λέξη στα γαλλικά. Πήγα στον εκδότη μου, τότε ακόμα ζούσε, είπα τι αναζητώ, μου ’γραψε τη λέξη κλαρινέτο. Κι αυτός ήταν που επέμεινε ότι είναι ένας πολύ καλός τίτλος». Ξεχνάμε λέξεις, ξεχνάμε περιστατικά, ξεχνάμε πολλά. Και η Λογοτεχνία συμβάλλει στη μη λήθη. Γιατί άπαξ και ο τίτλος δοθεί στο βιβλίο, σκέφτομαι, το όλο σύνολο δύσκολα ξαναξεχνιέται.\nΣτο τέλος, ο κ. Αλεξάκης απάντησε, συνήθως με πολύ χιούμορ και γενικότερα παιγνιώδη διάθεση, για τους διαβόητους έλληνες παπάδες που τους είχε περιποιηθεί δεόντως στο «μ.Χ.» και την ανάγκη να χωριστεί η εκκλησία από το κράτος, σε ερωτήσεις σχετικές με τα γλωσσικά περάσματα από ελληνικά σε γαλλικά στο συγκεκριμένο βιβλίο, τον Ηλία Πετρόπουλο και τη στάχτη του σε παρισινό υπόνομο μετά την κηδεία του.\nΓράφω την επομένη της παρουσίασης και δεν έχω προλάβει, προφανώς, να διαβάσω το μυθιστόρημα. Απειλώ, επομένως, ότι μπορεί να επανέλθω.\nΟ Βασίλης Αλεξάκης για «Το κλαρινέτο» του\nO συγγραφέας Βασίλης Αλεξάκης, καθιστός μπροστά σ΄ ένα τραπέζι του πινγκ πονγκ, μιλάει για το πρόσφατο μυθιστόρημά του «Το κλαρινέτο». Δίπλα του ο εκδότης που το έβγαλε, ο κ. Νώντας Παπαγεωργίου, «Μεταίχμιο».Το βιβλίο κυκλοφόρησε τη Δευτέρα, 21 του Νοέμβρη. Δείτε το video:


Σετ 5 λαμπτήρων LED A60 E27 9W 3000K | Lambakaifotismos\nΣετ 5 λαμπτήρων LED A60 E27 9W 3000K\nΕκπληκτικά πολλά οφέλη με το Lamp en Licht! Αυτή η λυχνία LED είναι πραγματικά μια μονάδα παραγωγής ενέργειας. Με κατανάλωση 9 watt, έχει ελαφριά απόδοση 810 lumens. Λόγω της εφαρμογής E27, αυτή η πηγή φωτός είναι ευρέως εφαρμόσιμη και κατάλληλη για πολλά φωτιστικά.\nΚωδικός προϊόντος 01986


Κοσμοσύρια: Η Ονειρεύτρια Των Ατελείωτων Ονείρων\nΗ Ονειρεύτρια Των Ατελείωτων Ονείρων\n(Η Ονειρεύτρια είναι εμπνευσμένη, αφιερωμένη και γραμμένη για την Ειρήνη Χαρίτου, για την ανέλπιστη βοήθεια που μου έδωσε, όσον αφορά τις ιστορίες μου, όταν ακόμη δεν είχα ιδέα ότι τη χρειαζόμουν.\nΧάρη στην Ειρήνη άρχισα να σκέφτομαι ότι ίσως και να μην είμαι εντελώς εκτός τόπου και χρόνου στον κόσμο της συγγραφής. Κατάφερα να νιώσω λίγη ασφάλεια, ότι αυτό που έκανα όλα αυτά τα χρόνια όντως εξελίχθηκε και δεν ήταν μια καταδικασμένη απέλπιδη προσπάθεια που θα κατέληγε στην καταστροφή.\nΓια να αποδοθεί σωστά η έμπνευση, βασισμένη στον ξεχωριστό χαρακτήρα της Ειρήνης, χρειάστηκε να κάνω κάτι που δεν έχω κάνει ως τώρα: να γράψω μια ιστορία χωρίς στοιχεία τρόμου, φόβου, θανάτου, μίσους, σκότους, απογοήτευσης και απαισιοδοξίας.\nΧρησιμοποίησα ένα ύφος γραφής που δεν έχω ξαναχρησιμοποιήσει. Αυτός είναι και ο λόγος που η ιστορία είναι τόσο μικρή. Δεν έχω μάθει να γράφω για χαρούμενους, ελπιδοφόρους, φωτεινούς κόσμους.\nΔεν έχω ιδέα αν κατάφερα να αποδώσω σωστά το ύφος της ιστορίας. Ήθελα μόνο να αποτίσω ένα φόρο τιμής στο άτομο που μου έδωσε και μου δίνει τόσο πολύτιμη βοήθεια.)\nΣτο σημείο του ορίζοντα όπου η Φαντασία και η Λάμψη συναντώνται με το πιο ιδιόρρυθμο πάθος της Δημιουργίας βρίσκεται και κοιμάται η Ονειρεύτρια Των Ατελείωτων Ονείρων.\nΑκίνητη, γαλήνια και εκθαμβωτική, ξαπλώνει στο πιο φωτεινό στερέωμα του ύψιστου ουρανού. Κανείς δεν έχει μάθει το χρώμα των ματιών της καθώς δε τα άνοιξε ποτέ˙ ποτέ δε ξύπνησε. Γεννήθηκε ονειρευόμενη και θα ζήσει ονειρευόμενη, η Ονειρεύτρια Των Λαμπερών Ονείρων.\nΤο σώμα της˙ αραχνοΰφαντο, κάτω από το λευκό πέπλο που τη σκεπάζει. Τα χέρια της σταυρωτά κάτω από το στήθος της κρατούν μια χρυσαφένια καρδιά. Και κάθε φορά που ένα όνειρο τελειώνει, η Ονειρεύτρια σφίγγει την καρδιά με δύναμη κι εκείνη μεγαλώνει.\nΩς τώρα, τρεις φορές έχει μεγαλώσει η καρδιά, μία για κάθε δέκα χρόνια. Και σε οκτώ χρόνια ξανά τα όνειρα πάλι θα τελειώσουν και θα αρχίσουν μέσα στην ίδια στιγμή. Και μέσα σε κάθε στιγμή φωτός είναι που η γυναίκα ονειρεύεται μια ολόκληρη ζωή. Και είναι σαν ένα χνούδι από τα σύννεφα του ουρανού η κάθε μία ζωή που ονειρεύεται η Ονειρεύτρια Των Ακατόρθωτων Ονείρων.\nΠόσες ζωές έχει ονειρευτεί σε αυτά τα χρόνια; Πόσους ουρανούς; Πόσους κόσμους; Πόσες ψυχές έχουν περάσει από την καρδιά της και πόσοι άνεμοι έχουν χαλάσει τα μαλλιά της; Κι αν τα δέντρα, που ανάμεσά τους περιπλανιέται, είναι οι επιθυμίες της, τότε ο καταγάλανος ουρανός που στέκει από πάνω τους είναι η στοργή με την οποία αγκαλιάζει όσα εκείνη αγαπάει και όλα όσα την αγαπάνε. Κι όταν στέκεται χαμογελαστή στην κορυφή ενός βουνού, πιο πάνω κι απ’ τα αστέρια, εκεί είναι που αν απλώσει το χέρι της μπορεί να αγγίξει την ίδια της τη σκέψη και να φύγει σε καινούρια ζωή.\nΤο ίχνος του εαυτού της χαράσσει πίσω της τη φωτεινή της πορεία ανάμεσα στα όνειρα. Και η ενέργεια της ζωής της, της κάθε μίας ζωής της, την περικλείει σε κάθε της βήμα, κάθε της δημιουργία. Εκεί που είναι η θέση για το τέλος, η Ιρήνια βάζει πάντα μια νέα αρχή. Κι έτσι, οι κύκλοι των ονείρων της φτιάχνουν ένα σχήμα λαμπερό, ατέρμονο.\nΠόσες ζωές έχει ζήσει, άραγε, η Ονειρεύτρια Των Ατελείωτων Ονείρων;\nΣυγγραφέας: NZK at 03:32\nΚατηγορίες: Υψηλή Φαντασία, Φόρος Τιμής\nΜέσα Από Τη Λάμψη


1001+Friends: Το αυγουστιάτικο φεγγάρι....!!\nΤο αυγουστιάτικο φεγγάρι, χιλιοτραγουδισμένο, μαγευτικό, ερωτικό, γεμίζει με φως την ωραιότερη νύχτα του χρόνου, την πανσέληνο του Αυγούστου. Λένε, ότι τα φεγγάρια ήταν δώδεκα, ένα για κάθε μήνα. Μετά οι θεοί αποφάσισαν, να χαρίσουν στους ανθρώπους ακόμη ένα. Το δέκατο τρίτο φεγγάρι, συνδέεται με θρύλους και παραδόσεις...\nΓια τον βουδισμό η Πανσέληνος και η νέα Σελήνη είναι περίοδοι ισχύος και πνευματικής δύναμης.\nΓια τους Ινδιάνους είναι το φως του μεγάλου πνεύματος αλλά σε κάποιες φυλές η Σελήνη είναι μια μοχθηρή και κακοποιός δύναμη. Για τους Σουμέριους η νύχτα της πανσελήνου ήταν περίοδος προσευχής αγαλλίασης και θυσίας.\nΗ αρχαιότερη ανάμεσα στις παραδόσεις είναι ο σύνδεσμος του φεγγαριού με το λαγό.\nΑυτή η ευρεία συσχέτιση, κατά τον Ρόμπερτ Μπράουν, πιστοποιείται από κυλίνδρους της Μεσοποταμίας, σφραγιδολίθους από αχάτη, που βρέθηκαν στη Συρία, κινεζικά αρχαία νομίσματα, τα «φεγγαρόγλυκα» της Κεντρικής Ασίας, καθώς και από τους θρύλους μακρινών μεταξύ τους φυλών και εθνών.\nΟι Ινουίτ (Εσκιμώοι) πίστευαν ότι η Σελήνη είναι ένα κορίτσι που τρέχει μακριά από τον αδελφό του, τον ήλιο, επειδή της είχε παραμορφώσει το πρόσωπο πετώντας της στάχτες.\nΟι Ίνκας μιλούσαν για μια όμορφη κοπέλα, που ερωτεύτηκε το φεγγάρι και ενώθηκε για πάντα με αυτό.\nΣτη βόρεια Γερμανία και την Ισλανδία οι Hjuki και Bil είναι δύο νέοι που φαίνονται στη Σελήνη να κουβαλούν ένα φορτίο υδρόμελι.\nΟι «βιβλικά σκεπτόμενοι» τοποθέτησαν στον δίσκο της Σελήνης το πρόσωπο της «δακρυρροούσας Μαγδαληνής», ή του Ιούδα Ισκαριώτη.\nΟι «σεληνομανείς» υπνοβατούν, οι πληγές ματώνουν εντονότερα, τα θεραπευτικά βότανα που μαζεύονται αυτή τη μέρα έχουν αυξημένες θεραπευτικές ιδιότητες. Τα δέντρα, που κλαδεύονται μπορεί να ξεραθούν. Η αστυνομία σε πολλές περιοχές της υφηλίου ενισχύει τις περιπολίες, αφού υπάρχει η πίστη ότι η εγκληματικότητα αυξάνεται και οι μαίες βρίσκονται σε μεγαλύτερη ετοιμότητα, καθώς πιστεύουν ότι την πανσέληνο γεννιούνται περισσότερα μωρά.\nΗ Σελήνη καταλαμβάνει σημαντική θέση στους μύθους, τις παραδόσεις και τις δοξασίες και του ελληνικού λαού.\nΓνωστές από αρχαιοτάτων χρόνων οι μάγισσες της Θεσσαλίας, αλλά και η Μαγεία της Κρήτης. Με τις νεράιδες και τα ξωτικά, όπως πίστευαν σε πολλές νησιωτικές περιοχές, να πλημμυρίζουν τη νύχτα της αυγουστιάτικης πανσελήνου τα δάση για να σκορπίσουν έρωτα σε ό,τι αγγίζουν με το ραβδί τους και να φεύγουν, λίγο προτού ξημερώσει.\nΟι πρόγονοί μας βάφτισαν στη μυθολογία τη Σελήνη Εκάτη. Τη λάτρευαν και την έτρεμαν. Κάποιοι πίστευαν ότι είναι η κόρη του Δία και της Δήμητρας, άλλοι της Ήρας και του Περσέα κι άλλοι την ταύτιζαν με την Άρτεμη.\nΟι αστρολόγοι υποστηρίζουν ότι η είσοδος της Σελήνης στο εκάστοτε ζωδιακό σημείο δημιουργεί έντονη επιρροή και επίδραση στα ανθρώπινα συναισθήματα.\nΗ κοινότητα αστρονόμων και αστροφυσικών έχει διχαστεί επανειλημμένως σχετικά με την παρατήρηση και καταγραφή διάφορων φαινόμενων στην επιφάνειά της.\nΑπό τη Σεληνιακή «παραφιλολογία» δεν θα μπορούσαν να λείψουν και οι αναπόδεικτες θεωρίες, οι οποίες την παρουσιάζουν, άλλες σαν ένα «κούφιο» τεχνητό δορυφόρο, άλλες σαν ένα κοσμικό εργαστήριο νοημόνων εξωγήινων όντων κι άλλες σαν έναν προχωρημένο σταθμό του γήινου πολιτισμού.\nΤις προηγούμενες δεκαετίες Αμερικάνοι και Ρώσοι δραστηριοποιήθηκαν έντονα για την «κατάκτηση» και την αποκάλυψη των μυστικών της Σελήνης. Δαπανήθηκαν τεράστια χρηματικά ποσά, εγκαταστάθηκαν και τέθηκαν σε λειτουργία πανάκριβα όργανα μετρήσεων, διενεργήθηκαν δεκάδες διαστημικές αποστολές, δόθηκαν, ή διέρρευσαν στη δημοσιότητα αναρίθμητες έρευνες και μελέτες, γράφτηκαν εκατοντάδες βιβλία και τελικά το φεγγάρι αφέθηκε και πάλι στους ποιητές και τους ερωτευμένους.\nPosted by John Tsipas at 1:46 π.μ.


4 πράγματα που ΠΡΕΠΕΙ να κάνεις πριν το σεξ για τους καλύτερους οργασμούς της ζωής σου\nΗ νέα χρονιά απαιτεί resolutions και όχι μόνο σε ό, τι έχει να κάνει με δίαιτα, εργασία και γενικότερα συναναστροφές. Ναι φίλη μου, ήρθε η ώρα να πάρεις τις αποφάσεις σου σχετικά με το σεξ, ώστε φέτος να το κάνεις όσο το δυνατόν καλύτερο μπορείς! Και πώς θα γίνει αυτό; Φυσικά με απλά και συγκεκριμένα tips τα οποία σου έχουμε εμείς εδώ που νοιαζόμαστε για σένα και κυρίως μας ενδιαφέρει η σεξουαλική σου ζωή. Το 2017 λοιπόν, ήρθε η ώρα να πετύχεις τους καλύτερους οργασμούς της ζωής σου, και καλό θα ήταν να ξεκινήσεις την προετοιμασία από... τώρα! Δώσε βάση σε 5 απλά tips και καλή σου διασκέδαση.\n1. Ζήσε τη στιγμή του προκαταρκτικού: Σαφώς και το ξέρεις αλλά λέω να στο υπενθυμίσω. Δεν υπάρχει καλό σεξ χωρίς προκαταρκτικά κάτι που σημαίνει ότι θα πρέπει να αφιερώσεις χρόνο και ενέργεια ώστε να γίνουν σωστά και κυρίως αποτελεσματικά. Όπως αντιλαμβάνεσαι τα προκαταρκτικά μπορεί να είναι από dirty talking μέχρι στοματικό και πάει λέγοντας...\n2. Φάε σολομό: Μπορεί μέχρι σήμερα το απόλυτο αφροδισιακό να θεωρούνταν τα οστρακοειδή, μάλλον όμως ήρθε η ώρα να αναθεωρήσεις και να βάλεις το σολομό στο εβδομαδιαίο μενού σου. Προσοχή: Δεν είναι απαραίτητο να φας σολομό πριν κάνεις σεξ-βασικά μην το κάνεις-αλλά αν τον εντάξεις στη διατροφή σου μακροπρόθεσμα θα δεις πολύ μεγαλή διαφορά στη λίμπιντό σου!\n3. Διάβασε: Όχι ιστορία και όχι γεωγραφία. Γενικά βγάλε από το μυαλό σου οτιδήποτε διδακτικό ή σχολικό. Διάβασε ερωτική λογοτεχνία-η ποιότητα κρίνεται απαραίτητη-και πολύ σύντομα θα αντιληφθείς, ότι οι παλμοί της καρδιάς σου αυξάνονται και η σεξουαλική σου διάθεση αγγίζει επικίνδυνα επίπεδα. Είναι κάτι σαν το πορνό, μόνο που είναι πιο σικ, πιο γυναικείο και σου επιτρέπει να πλάσεις με τη φαντασία σου όπως εσύ θέλεις τα πράγματα. Συμφέρει.\n4. Σε πήρε μυρωδιά: Και επειδή οι αισθήσεις παίζουν ρόλο, ήρθε η ώρα να μπει και η όσφρηση στο παιχνίδι. Ήξερες εσύ ότι η μυρωδιά συγκεκριμένων τροφών είναι ικανή να σε διεγείρει και μάλιστα πολύ; Συγκεκριμένα, η κολοκύθα, το αγγούρι και η λεβάντα έχουν την ικανότητα να «παίζουν» με τον εγκέφαλο μέσω της κυκλοφορίας του αίματος. Πριν το σεξ λοιπόν, φτιάξε μία κολοκυθόπιτα και όλα καλά.\narrow_back Είσαι single; Αυτά είναι τα βασικά λάθη που κάνεις (σχεδόν) πάντα\tΣε χώρισε; 8 βασικοί λόγοι για τους οποίους θα επιστρέψει κοντά σου\tarrow_forward\nSurvivor 2: Ένταση κατά την διάρκεια του αγωνίσματος- Η κίνηση του Τσίλη εκνεύρισε τον Αγόρου\n«Έρωτας είσαι» από τον Μάκη Δημάκη- Δείτε πόσες προβολές έχει μέσα σε λίγες μέρες\nΜαρίνα Πήχου: Με στυλ αθλητικό και μετά το Survivor\n«Ένα τραγούδι για την Τζένη» στο Θέατρο Βράχων\nΠαππάς: Μετά από 27 χρόνια ανομίας η Ελλάδα αποκτά κανάλια με νόμιμες άδειες\nΑυτοί είναι οι κριτές του MasterChef Junior – Το πρόσωπο έκπληξη\nΟι αστρολογικές προβλέψεις από 15 μέχρι 17 Ιουνίου 2018 με την Αφροδίτη σε τετράγωνο με Ουρανό.\nΟι αστρολογικές προβλέψεις από 11 μέχρι 14 Ιουνίου 2018 με τη Νέα Σελήνη στους Διδύμους.\nΤο Αστροσκόπιο της εβδομάδας 11 ως 17/6/2018, από τον Χρίστο Ντούβλη.\nΟι προβλέψεις για τα αισθηματικά σου την εβδομάδα 11 ως 17/6/2018.\nΟι αισθηματικές προβλέψεις Ταρώ την εβδομάδα 11 ως 17/6/2018.\nΟι αστρολογικές προβλέψεις από 8 μέχρι 10 Ιουνίου 2018 με τον Άρη σε σύνοδο με τον Νότιο δεσμό της Σελήνης.\nΟι νέες σέξι πόζες της Kara Del Toro


00'00'' Δρόμος 200 μέτρων.\nΠΕΤΡΟΣ ΠΕΤΡΟΥ, αθλητής Ολυμπιακού - πρώτος.\n00'25'' Δισκοβολία .\n01'05'' Δρόμος 1500 μέτρων.\nΜΑΡΙΟΣ ΧΡΙΣΤΟΔΟΥΛΙΔΗΣ, αθλητής ΑΠΟΕΛ - πρώτος.\n01'45'' Άλμα επί κοντώ.\nΝΙΚΟΛΑΣ ΚΟΝΙΑΛΗΣ, αθλητής - πρώτος.\n02'26'' Δρόμος 400 μέτρων.\nΚΥΡΙΑΚΟΣ ΟΝΗΣΙΦΟΡΟΥ, αθλητής ΑΠΟΕΛ - πρώτος.\n03'27'' Άλμα εις ύψος.\nΚΑΙΤΗ ΙΟΡΔΑΝΟΥ, αθλήτρια - πρώτη.\n03'46'' Δρόμος 10.000 μέτρων.\nΧΑΡΑΛΑΜΠΟΣ ΚΟΓΚΟΡΟΖΗΣ, αθλητής ΑΠΟΕΛ - πρώτος.\n04'20'' Άλμα εις μήκος.\n04'34'' Σκυταλοδρομίες 4*100


Ξηρόκαμπος (Λέρος) Ξενοδοχεία, Ξηρόκαμπος (Λέρος) Ενοικιαζόμενα δωμάτια, καταλύματα, διαμονή\nΑρχική » Κατάλογος » Νησιά » Δωδεκάνησα » Λέρος » Ξηρόκαμπος (Λέρος)\nΞενοδοχεία - Ενοικιαζόμενα δωμάτια Ξηρόκαμπος (Λέρος)\nOn-line κρατήσεις ξενοδοχείων, διαμερισμάτων και ενοικιαζόμενων δωματίων σε Ξηρόκαμπος (Λέρος)\nΑναζητήστε ξενοδοχεία, ενοικιαζόμενα δωμάτια, studios και διαμερίσματα με δυνατότητα on-line κράτησης σε Ξηρόκαμπος (Λέρος):\nΟ Ξηρόκαμπος στη Λέρο είναι ένα παραθαλάσσιο χωριό στο νοτιότερο άκρο του νησιού, 8 χλμ από τον Πλάτανο. Ο Ξηρόκαμπος στη Λέρο βρίσκεται στο μύχο του στενού όρμου, με αμμουδιά. Πανηγύρι γίνεται του Αγίου Φανουρίου, στις 27 Αυγούστου. Κολυμπήστε στις αμμώδεις παραλίες του οικισμού στον κόλπο του Ξηρόκαμπου.\nΒρείτε ξενοδοχεία, διαμερίσματα και ενοικιαζόμενα δωμάτια σε Ξηρόκαμπος (Λέρος):\nΔείτε φωτογραφίες, χάρτη και λοιπές πληροφορίες για Ξηρόκαμπος (Λέρος):\nΌλες οι σουίτες βρίσκονται σε απόσταση 100 μέτρων από τη παραλία - Πισίνα - Παιδική χαρά\nTel: +30 (22470) 24199, 24099 & Fax: +30 (22470)0 24199


ADW: Emydura krefftii: ΠΛΗΡΟΦΟΡΙΕΣ - Έρπων\nΗ χελώνα του ποταμού Emydura krefftiiKrefft\nΤης Νικόλ Μπερνς\nΗ κοντόλαιμη χελώνα του νησιού Fraser βρίσκεται μόνο στο νησί Fraser στα ανοιχτά της ανατολικής ακτής της Αυστραλίας. Αυτό είναι το μεγαλύτερο νησί με άμμο στον κόσμο με μήκος 124 km και πλάτος 24 km στο μέγιστο. Οι χελώνες ζουν σε πολλές λίμνες γλυκού νερού στο νησί.\nΠολλές από τις λίμνες στις οποίες κατοικούν είναι θολές. Ως αποτέλεσμα, το ηλιακό φως δεν μπορεί να διεισδύσει στην επιφάνεια, προκαλώντας ανεπάρκεια σε θρεπτικά συστατικά των φυτών και υψηλή οξύτητα. Αυτές οι λίμνες έχουν χαμηλά επίπεδα φυτοπλαγκτού σε σύγκριση με τις στο χρώμα του τσαγιού και καθαρές λίμνες του νησιού. Οι υψηλότεροι πληθυσμοί χελωνών εμφανίζονται σε λίμνες με χρώμα του τσαγιού, όπου υπάρχει πολύπλοκη ανάπτυξη βλάστησης κοντά στην ακτή. Οι χελώνες από την καθαρή λίμνη MacKenzie φαίνεται να έχουν τις βέλτιστες συνθήκες, ωστόσο αυτή η λίμνη περιέχει έναν από τους μικρότερους πληθυσμούς. Δεδομένου ότι οι χελώνες φαίνεται να επιβιώνουν σε διάφορους τύπους λιμνών, δεν έχει καθοριστεί ποια χαρακτηριστικά οικοτόπου τους ταιριάζουν καλύτερα.\nΗ κοντόλαιμη χελώνα του νησιού Fraser ονομάζεται έτσι επειδή το κεφάλι και ο λαιμός της μαζί δεν ισούται με το μήκος του κελύφους. Το κεφάλι είναι λείο και υπάρχουν πέντε νύχια σε καθένα από τα εμπρόσθια άκρα με ιστό και τέσσερα στα πίσω άκρα με πλέγμα. Το plastron είναι λευκό ή κρεμώδες γκρι. Το καβούκι και τα άκρα είναι πολύ σκούρα. Τα περισσότερα Emydura που υπάρχουν στην ηπειρωτική χώρα έχουν μια κίτρινη λωρίδα πίσω από το μάτι, ωστόσο αυτά στο νησί φαίνεται να λείπουν αυτό το χαρακτηριστικό. Ωστόσο, και οι δύο έχουν μια χαρακτηριστική κίτρινη λωρίδα που εκτείνεται από την κάτω γνάθο μέχρι το πλάι του λαιμού. Αρκετοί πληθυσμοί στο νησί διαφέρουν ως προς το χρώμα του κελύφους, από σκούρο έως ανοιχτό καφέ, ανάλογα με τη λίμνη που κατοικούν. Ο σεξουαλικός διμορφισμός αντιπροσωπεύεται από τις αισθητά μακρύτερες και ισχυρότερες ουρές των ώριμων αρσενικών και τα βαθύτερα κοχύλια και τα ευρύτερα κεφάλια των θηλυκών.\nΤα αρσενικά είναι ώριμα σε περίπου επτά με δέκα χρόνια όταν το κέλυφος τους είναι 106-115 mm σε μήκος. Η σπερματογενής δράση τους είναι υψηλότερη το φθινόπωρο έως τις αρχές του καλοκαιριού, συμπίπτοντας με το ζευγάρωμα που συμβαίνει το φθινόπωρο, στα τέλη του χειμώνα και την άνοιξη. Τα θηλυκά ωριμάζουν συνήθως από επτά έως οκτώ χρόνια και έχουν κοχύλια μήκους 150-155 mm. Η ωορρηξία συμβαίνει από τα τέλη του χειμώνα μέχρι τα μέσα του καλοκαιριού. Τρεις συμπλέκτες ελλειψοειδών αυγών με σκληρό κέλυφος γεννιούνται ανά εποχή με κάθε συμπλέκτη να περιέχει 4-10 αυγά. Τα πρόσφατα ώριμα θηλυκά γεννούν περίπου 12 αυγά ανά εποχή, ενώ τα πλήρως αναπτυγμένα θηλυκά μπορούν να γεννήσουν 30 αυγά ανά εποχή.\nΟι θέσεις φωλιών συνήθως βρίσκονται κοντά στο νερό σε ανοιχτά αμμώδη τμήματα. Μετά από 69-74 ημέρες οι χελώνες αρχίζουν να εκκολάπτονται από το καβούκι τους. Αυτό μπορεί να διαρκέσει οπουδήποτε από 12-48 ώρες μετά το αρχικό ράγισμα του κελύφους. Οι νεοεκκολαφθείσες χελώνες σέρνονται για τις πρώτες 12 ώρες πριν βγουν στο νερό και συνήθως δεν τρώνε μέσα στις πρώτες 48 ώρες.\nΟι χελώνες είναι ενεργές καθ' όλη τη διάρκεια του έτους με εποχιακούς κύκλους δραστηριότητας που συσχετίζονται με τη θερμοκρασία του περιβάλλοντος. Είναι ημερήσια δραστήρια με κορυφές δραστηριότητας το πρωί και το απόγευμα. Επιπλέον, η ανάπτυξη είναι και εποχιακή με διακοπή τους χειμερινούς μήνες. Τα ανήλικα μεγάλωσαν πολύ πιο γρήγορα από τους ενήλικες και τα θηλυκά πιο γρήγορα από τα αρσενικά.\nφέρνοντας ένα κουτάβι στο σπίτι\nΟι παμφάγες χελώνες Fraser Island με κοντό λαιμό έχουν ένα ευρύ φάσμα τροφών, δεδομένου ότι η συνήθειά τους είναι συχνά ελλιπής σε θρεπτικά συστατικά. Οι μικρότερες, νεότερες χελώνες είναι ως επί το πλείστον σαρκοφάγα, βασιζόμενα σε υδρόβια και χερσαία έντομα και καρκινοειδή. Τα μεγαλύτερα ενήλικα είναι πιο παμφάγα, τρέφονται με μεγαλύτερη ποικιλία εντόμων καθώς και φυτών. Οι χελώνες συνήθως τρέφονται στην επιφάνεια του νερού ή ακριβώς κάτω από αυτήν. Βυθίζουν το κεφάλι τους, διώχνουν φυσαλίδες από τα ρουθούνια τους και στη συνέχεια καταπίνουν το φαγητό. Αυτή η ρουτίνα ολοκληρώνεται οκτώ με δέκα φορές πριν ξεκουραστούν και την επαναλάβουν ξανά.\nΟι χελώνες προστατεύονται βάσει της νομοθεσίας για την άγρια ζωή του Κουίνσλαντ και η εξαγωγή απαγορεύεται βάσει του νόμου περί προστασίας της άγριας ζωής του 1982. Ωστόσο, η χελώνα είναι ευάλωτη λόγω της αστάθειας του ενδιαιτήματος της. Ως εκ τούτου, το Τμήμα Δασών του Κουίνσλαντ έχει διαθέσει 23 «Σημεία ομορφιάς» για ειδική προστασία και έχει ρυθμίσει αυστηρά τις τουριστικές δραστηριότητες σε αυτήν την περιοχή για να αποτρέψει τον εμπλουτισμό θρεπτικών συστατικών με απορρυπαντικά και λύματα. Επιπλέον, η κυβέρνηση του Κουίνσλαντ σταμάτησε την υλοτομία των δασών του νησιού το 1991 και έκτοτε το νησί αναγνωρίστηκε ως Περιοχή Παγκόσμιας Κληρονομιάς.\nΥποκατηγορία Pleurodira Το ακριβές όνομα του είδους της κοντόλαιμης χελώνας του νησιού Fraser βρίσκεται ακόμη σε αναμονή της απόφασης. Σχετίζεται πιο στενά μεEmydura krefftii. Λεπτομερείς συγκρίσεις με τους συγγενείς της στην ηπειρωτική χώρα θα πρέπει να καθορίσουν το είδος.\nNicole Burns (συγγραφέας), Πανεπιστήμιο του Michigan-Ann Arbor.\nπώς να κρυώσει ένα σκυλί


ARTOKLASIA: Η Γέννηση της Υπεραγίας Θεοτόκου εορτάζεται (8 Σεπτεμβρίου)\nΗ Γέννηση της Υπεραγίας Θεοτόκου εορτάζεται (8 Σεπτεμβρίου)\n«Ἀποκάλυψαν πρὸς Κύριον τὴν ὁδόν σου καὶ ἔλπισον ἐπ᾿ αὐτόν, καὶ αὐτὸς ποιήσει» (Ψαλμός λστ’ στ. 5). Φανέρωσε στον Κύριο με εμπιστοσύνη το δρόμο και τις επιδιώξεις και τις ανάγκες της ζωής σου και έλπισε σ’ Αυτόν και Αυτός θα κάνει εκείνα που ζητάς και χρειάζεσαι. Μ’ αυτή την εμπιστοσύνη και ελπίδα, ο Ιωακείμ και η Άννα ικέτευαν προσευχόμενοι το Θεό να της χαρίσει παιδί, να το έχουν γλυκεία παρηγοριά στα γεράματα της.\nΚαι την ελπίδα της ο Θεός έκανε πραγματικότητα. Της χάρισε την Παρθένο Μαριάμ, που ήταν ορισμένη να γεννήσει το Σωτήρα του κόσμου και να λάμψει σαν η πιο ευλογημένη μεταξύ των γυναικών. Ήταν εκείνη, από την οποία έμελλε να προέλθει Αυτός που θα συνέτριβε την κεφαλή του νοητού όφεως. Στην Παλαιά Διαθήκη δόθηκαν της προτυπώσεις της Υπεραγίας Θεοτόκου. Μία είναι και η βάτος στο Σινά, την οποία ενώ είχαν περιζώσει φλόγες φωτιάς, αυτή δεν καιγόταν. Ήταν απεικόνιση της Παρθένου, που θα γεννούσε το Σωτήρα Χριστό και συγχρόνως θα διατηρούσε την παρθενία της. Έτσι, η Άννα και ο Ιωακείμ, που ήταν από το γένος του Δαβίδ, με την κραταιά ελπίδα που είχαν στο Θεό απέκτησαν απ’ Αυτόν το επιθυμητό δώρο, που θα συντροφεύει τον κόσμο μέχρι συντέλειας αιώνων.\nἈπολυτίκιον Ἦχος δ’. Γέννηση της Υπεραγίας Θεοτόκου.\nPosted by Agapi en Xristo at 9:44 PM\nLabels: Γέννηση της Υπεραγίας Θεοτόκου\nΗ Γέννηση της Υπεραγίας Θεοτόκου εορτάζεται (8 Σεπ...


Περί ΑΝΕΜΩΝ και Δημοσιογραφίας των Πολιτών (Ι)\nΌταν πριν από πέντε χρόνια άνοιγα τον ANemo (”Naftilos” αρχικά, “Gloria Mundi” αργότερα) το μόνο που είχα κατά νου ήταν ένα ανοιχτό τετράδιο ασκήσεων. Κάτι ανάμεσα σε μπλοκ σημειώσεων και ένα (ασυνεπές) ημερολόγιο το οποίο θα επιτρέπει τη φύλαξη των όσων γράφω σε μια «θυρίδα» έτσι ώστε να μη χρειάζεται να μαζεύω και να αρχειοθετώ χαρτιά και χαρτάκια, χαρτοπετσέτες εστιατορίων και σουβέρ από μπαρ, πακέτα τσιγάρων και αποκόμματα εφημερίδων και περιοδικών, στίβες εκτυπωμένων A4, ατζέντες και φύλλα από filofax. Μια άυλη «θυρίδα» που μπορεί να είναι πάντα εκεί, προσβάσιμη τόσο από εμένα τον ίδιο όσο και από άλλους. Αυτή η πρόσβαση «από άλλους» ήταν θα ήταν κατά κάποιο τρόπο το μοναδικό, αναγκαίο τίμημα που θα έπρεπε να καταβάλω έτσι ώστε να μπορώ να έχω αυτή τη «θυρίδα» εάν δεν ήθελα και ο ίδιος από μια εσωτερική ανάγκη μοιράσματος σκέψεων και εμπειριών (όχι απαλλαγμένης από ματαιοδοξία) να δημοσιοποιήσω το περιεχόμενό της.\nΕίναι προφανές ότι το σκεπτικό αυτό που εν πολλοίς εξακολουθεί να ισχύει δεν περιλάμβανε σκέψεις περί της λεγόμενης «δημοσιογραφίας των πολιτών», ούτε καν σκέψη περί απλής δημοσιογραφίας.\nΌλα αυτά τα χρόνια δεν είχα την παραμικρή πεποίθηση (ή ψευδαίσθηση, καλύτερα) πως μέσα από τον ANemo δημοσιογραφώ. Πως κάνω δηλαδή κάτι που έχω επιλέξει ως επάγγελμα από τα 19 μου χρόνια (1982). Γιατί η δημοσιογραφία είναι επάγγελμα και όπως όλα ανεξαιρέτως τα επαγγέλματα διέπεται από συγκεκριμένους κανόνες, συγκεκριμένες τεχνικές, συγκεκριμένες διαδικασίες και προϋποθέτει συγκεκριμένες γνώσεις και δυνατότητες. Εκανα χρήση ορισμένων πραγμάτων από αυτά αλλά περισσότερο γιατί έχουν περάσει «στο πετσί» μου παρά συνειδητά και ηθελημένα. Όπως ακριβώς ποτέ δεν έγραφα «δημοσιογραφικά» πάνω στο πακέτο των τσιγάρων μου την ώρα που έπινα την τρίτη μεταμεσονύχτια βότκα έτσι δεν γράφω «δημοσιογραφικά» και ένα ποστ. Και δεν το κάνω διότι σκοπός μου δεν είναι η Ενημέρωση αλλά η απλή καταγραφή και (πιθανώς) κοινοποίηση κάποιων σκέψεων έτσι όπως ακριβώς αυτές μου προκύπτουν. Δεν είχα και δεν έχω δηλαδή ούτε πρόθεση ούτε σκοπό να φιλτράρω τα όσα γράφω εδώ μέσα. Αυτό άλλωστε φαίνεται και εκ του αποτελέσματος καθώς ελάχιστα μόνο θα μπορούσαν να «σταθούν» σε ένα περιοδικό, σε μια εφημερίδα ή σε οποιοδήποτε άλλο Μέσο, ακόμα και σε βιβλίο. Κάτι που βέβαια ισχύει όχι μόνο για μένα αλλά για την συντριπτική πλειοψηφία των Blogs εκτός ελαχίστων, μετρημένων στα δάχτυλα, εξαιρέσεων. Και αυτό συμβαίνει και για τεχνικούς (έκταση κειμένων, δομή, τρόπος ανάπτυξης κτλ)και για ουσιαστικούς λόγους.\n(Παρένθεση εδώ: αυτό δεν σημαίνει ότι πάρα πολλά κείμενα που διαβάζουμε στις εφημερίδες και στα περιοδικά «στέκουν» και ότι δεν διαβάζουμε άθλια γραμμένες αθλιότητες που ούτε ο πλέον κρετίνος δεν θα ανέβαζε στο ιστολόγιό του…)\nΕτσι λοιπόν, ένα το κρατούμενο: Ουδεμία πρόθεση είχα και έχω να ασκήσω τη λεγόμενη «Δημοσιογραφία των Πολιτών» μέσα από τον ANemo!\nΌμως, και πως θα μπορούσα να κάνω κάτι τέτοιο όταν δεν την αντιλαμβάνομαι. Όταν ούτε στοιχειωδώς δεν μπορώ να κατανοήσω τι σημαίνει «Δημοσιογραφία των Πολιτών» ή μάλλον τι εννοούν όσοι αναφέρονται σε αυτή.\nΠάντοτε ήμουν και όσο μεγαλώνω γίνομαι ολο και περισσότερο «ψείρας» με τις έννοιες και τους ορισμούς. Ειδικά όταν αυτές οι έννοιες και οι ορισμοί «πατούν» πάνω σε άλλες έννοιες και άλλους ορισμούς που είτε δεν είναι συμφωνημένοι, είτε δεν έχουν πλήρως προσδιοριστεί είτε χρειάζονται συχνό επαναπροσδιορισμό;\nΤι είναι Πολίτης;\nΚι ακόμα: τι είναι το Δημόσιο και τι η Γραφή;\nΠως μπορούμε να μιλάμε για τη σύνθεση όλων αυτών όταν -είναι σίγουρο- θα διαφωνήσουμε με τα επιμέρους;\nΤι έχει κατά νου ένας άνθρωπος όταν ακούει «Δημοσιογραφία των Πολιτών»; Τι εικονοποιείται αυτομάτως με τα δύο μέρη; Με τη «Δημοσιογραφία» «βλέπει» τον Μάκη Τριανταφυλλόπουλο, τον Κούλογλου, τον Νταν Ραδερ, τον Φυντανίδη, τον Θέμο Αναστασιάδη, τον Ξυδάκη, τον Μπουκάλα, τον Μαλέλη, τον Λάρρι Κινγκ, την Ελεονόρας Μελέτη ή τον πολεμικό ανταποκριτή που έπεσε νεκρός στη Λωρίδα της Γάζας;\nΠοιόν από όλους;\nΕίναι όλοι οι παραπάνω δημοσιογράφοι;\nΜήπως κάποιοι είναι καλοί και κάποιοι κακοί δημοσιογράφοι;\nΉ μήπως κάποιοι είναι και κάποιοι ΔΕΝ είναι δημοσιογράφοι;\nΑν με ρωτήσει κάποιος προσωπικά θα του πω το δεύτερο: κάποιοι απλώς ΔΕΝ είναι δημοσιογράφοι. Κάποιος άλλος θα διαφωνήσει μαζί μου. Και ίσως να έχει περισσότερο δίκιο… Όμως…\nΌμως αφού δεν πρόκειται να τα βρούμε σε αυτό, το απλό και περιορισμένο ως προς την εξέτασή του ζήτημα, πως θα κουβεντιάσουμε για το τι είναι και τι ΔΕΝ είναι η «Δημοσιογραφία των Πολιτών»;\nΠως θα το βάλουμε καν επάνω στο τραπέζι ως θέμα;\nΥποτίθεται πως για να απαντήσουμε στο ποιος είναι και ποιος ΔΕΝ είναι δημοσιογράφος, ποιος είναι καλός και ποιος κακός (να κάνουμε κριτική δηλαδή) χρειάζεται να έχουμε ξεκαθαρίσει πρώτα και πάνω από όλα το ΤΙ ΕΙΝΑΙ ΔΗΜΟΣΙΟΓΡΑΦΙΑ.\nΕίναι ξεκάθαρο αυτό;\nΑς μην το κάνουμε πιο δύσκολο από ότι είναι…\nΜια πιο απλή ερώτηση: Τι σημαίνουν τα αρχικά ΜΜΕ;\nΜέσα Μαζικής Επικοινωνίας (Media of Mass Communication);\nΜέσα Μαζικής Ενημέρωσης;\nΝα πούμε λίγο τι είναι Ενημέρωση;\nΕνημέρωση είναι η ΜΟΝΟΔΡΟΜΗ ΚΟΙΝΟΠΟΙΗΣΗ απόψεων (λέγεται και «προπαγάνδα») και ΔΙΑ-ΦΗΜΙΣΗ προσώπων και εμπορευμάτων. Τίποτα περισσότερο και τίποτα λιγότερο από αυτό.\nΝα πούμε και τι είναι Επικοινωνία;\nΕπικοινωνία είναι η ΑΜΦΙΔΡΟΜΗ ΠΑΡΑΓΩΓΗ νοηματικών προτύπων που έχουν να κάνουν με έννοιες, αξίες και συναισθήματα.\nΑυτά τα νοηματικά πρότυπα συνιστούν αυτό που εδώ και χιλιάδες χρόνια ονομάζουμε ΠΟΛΙΤΙΣΜΟ.\nΚαι τι είναι ΠΟΛΙΤΙΣΜΟΣ;\nΗ πραγματικότητα η οποία παράγεται από την ίδια την κοινωνία για να τη διατηρεί συγκροτημένη ως κοινωνία.\nΚοινωνία χωρίς επικοινωνία δεν υφίσταται.\nΕνώ αντίθετα, η Ενημέρωση κατακερματίζει την κοινωνία.\nΑβυσσαλέο δηλαδή το χάσμα ανάμεσα σε ΜΜΕ και ΜΜΕ…\nΓια ανεβείτε πάλι επάνω στη λίστα με τα ονόματα των δημοσιογράφων: Ποιοι από αυτούς Ενημερώνουν και ποιοι Επικοινωνούν;\nΠοιοι νοηματοδοτούν και ποιοι διαφημίζουν;\nΦαντάζομαι ότι η επιστημονική προσέγγιση (π.χ. μέσα από μία διημερίδα) των ΜΜΕ και της «Δημοσιογραφίας των Πολιτών» δεν θα ασχοληθεί, παρά μόνον παρεπιπτόντως, με την «δημοσιογραφίας»-ενημέρωση…\nΑν και φοβάμαι ότι η σύγχυση έχει επικρατήσει σε τέτοιο βαθμό που θα το κάνει!\nΟι σκέψεις που θα ακολουθήσουν αφορούν πάντως μόνο το κομμάτι της Επικοινωνίας και του Πολιτισμού.\nΚι αυτό για έναν πολύ απλό λόγο: η λέξη «Πολίτης» υποχρεωτικά καθοδηγεί προς τα εκεί την κουβέντα.\nΑφορμή για αυτό το κείμενο και όσα ακολουθήσουν είναι η Διεθνής Επιστημονική Διημερίδα με τίτλο «Συμμετοχική Δημοσιογραφία: Blog και Νέα Μέσα», που διοργανώνει το Τμήμα Δημοσιογραφίας και Μέσων Μαζικής Επικοινωνίας του Α.Π.Θ. στις 20 & 21 Οκτωβρίου 2008 στη Θεσσαλονίκη και σε συνεργασία με το Καπποδιστριακό Πανεπιστήμιο της Αθήνας.\nΔημοσιογραφία ΕΙΝΑΙ ΘΕΜΑ Συζητήσεις συνέδρια


Θυρεοειδής και Διατροφή: Τι πρέπει να τρώμε αν έχουμε πρόβλημα στον θυρεοειδή - Diatro_fit\nΘυρεοειδής και Διατροφή: Τι πρέπει να τρώμε αν έχουμε πρόβλημα στον θυρεοειδή\nΌλοι, λίγο πολύ, έχουμε ακούσει για τις παθήσεις του θυρεοειδή αδένα, ή έχουμε ακούσει τη φράση « μα έχω θυρεοειδή , για αυτό δεν μπορώ να χάσω κιλά». Σε αυτό το άρθρο, θα αναλύσουμε το θέμα του θυρεοειδή, θα δούμε τι μπορούμε να βελτιώσουμε στη διατροφή μας και στο τρόπο ζωής μας.\nΟ θυρεοειδής είναι ένας αδένας του ανθρώπινου οργανισμού, που συνθέτει τις ορμόνες θυροξόνη (Τ4) και τριιωδοθυρονίνη (Τ3), ιωδιούχα αμινοξέα που ρυθμίζουν του μεταβολικό ρυθμό του οργανισμού. Τα επαρκή επίπεδα αυτών των ορμονών, είναι απαραίτητη , για τη φυσιολογική ανάπτυξη του κεντρικού νευρικού συστήματος στα νεογνά, για τη φυσιολογική ανάπτυξη του σκελετικού συστήματος στα παιδιά , και τέλος, για τη φυσιολογική λειτουργία πολλαπλών οργάνων στους ενήλικες.\nΠοια είναι τα φυσιλογικά επίπεδα της Τ3 και Τ4;\nΤα φυσιολογικά επίπεδα της Τ4 είναι 8 μg/dl ( 5-12) και της Τ3 είναι 0,15μg/dl (0,08-0,22)\nΑντίθετα, η έκκριση των θυρεοειδικών ορμονών διεγείρεται από μία ορμόνη της υπόφυσης, τη θυρεοειδοτρόπο ορμόνη την TSH , μία γλυκοπρωτείνη με φυσιολογικά επίπεδα τα 2 mU / L ( 0.4-4.8). Οι ελεύθερες Τ4 και Τ3 αναστέλλουν την έκκριση της TSH από την υπόφυση, σε καταστάσεις stress ενώ μπορεί να ανασταλεί και σε αυξημένες εξωτερικές θερμοκρασίες.\nΟι ορμόνες του θυρεοειδή μαζί με την ινσουλίνη και την κορτιζόλη, ρυθμίζουν το μεταβολικό ρυθμό και τη διαχείριση του σωματικού βάρους. Ειδικά οι θυρεοειδικές ορμόνες ρυθμίζουν το μεταβολικό ρυθμό του λίπους, των υδατανθράκων , την εφίδρωση, τη θερμοκρασία του σώματος, την ανάπτυξη του εγκεφάλου, τη λειτουργία της καρδιάς και του νευρικού συστήματος , τα επίπεδα του ασβεστίου στο αίμα.\nΠοιες είναι οι παθήσεις του θυρεοειδή;\nΕδώ έχουμε υπερπαραγωγή θυρεοειδικών ορμονών, όπου αυτοαντισώματα διεγείρουν τις ορμόνες του θυρεοειδή να εκκρίνουν περίσσεια Τ3 και Τ4. Η πιο συχνή είναι η Νόσος του Graves, όπου έχουμε διογκωμένο θυρεοειδή με βάρος διπλάσιο ή τριπλάσιο του κανονικού. Στις περισσότερες περιπτώσεις, έχουμε στον ορό του αίματος αντισώματα που διεγείρουν τον υποδοχέα της TSH, με αποτέλεσμα την παραπάνω παραγωγή των θυρεοειδικών ορμονών.\nΠολλές φορές, έχουμε μικρή αύξηση της θερμοκρασίας του σώματος και την ενεργοποίηση των μηχανισμών αποβολής θερμότητας, υπερβολική εφίδρωση. Αποτέλεσμα όλων αυτών είναι η αύξηση του βασικού μεταβολικού ρυθμού ( αυξημένες ανάγκες σε βιταμίνες ) με απώλεια βάρους και μειωμένη όρεξη, κυρίως στους ηλικιωμένους, ενώ στους νεότερους μπορεί να προκληθεί αυξημένη όρεξη.\nΗ περίσσεια των θυρεοειδικών ορμονών τώρα, μπορεί να προκαλέσει νευρικότητα, συναισθηματική αστάθεια, ανησυχία, μειωμένη ικανότητα συγκέντρωσης, μειωμένη απόδοση στο σχολείο, σε σοβαρές περιπτώσεις μπορεί να προκληθεί μυϊκή ατονία και ατροφία.\nΆλλα συμπτώματα είναι η αυξημένη καρδιακή παροχή και η ταχυκαρδία. Επίσης, ένα πολύ σημαντικό κομμάτι του υπερθυρεοειδισμού είναι ότι προκαλεί αύξηση της ηπατικής γλυκονεογένεσης, της απορρόφησης των υδατανθράκων από το έντερο και της αποδόμησης της ινσουλίνης. Και τέλος, σε αυτό το είδος της πάθησης του θυρεοειδή, έχουμε σα χαρακτηριστικό στους ασθενείς πρόπτωση των λοβών ( εξόφθαλμο) , το δέρμα είναι θερμό και έχουμε έντονη δερματοπάθεια.\nΟ υποθυρεοειδισμός είναι η πιο συχνή αιτία είναι η θυρεοειδίτιδα Hashimoto , αποτέλεσμα μάλλον της καταστροφής του θυρεοειδή από αυτοάνοσους μηχανισμούς ή και η αφαίρεση του αδένα. Ο υποθυρεοειδισμός χαρακτηρίζεται από μειωμένα επίπεδα της Τ3 και Τ4 , μειωμένη ελεύθερη θυροξίνη και αυξημένη συνήθως TSH (>20).\nHashimoto : οι ασθενείς συνήθως έχουνε υποθερμία και δυσανεξία στο ψύχος, έχουμε μειωμένο βασικό μεταβολικό ρυθμό και αύξηση του σωματικού βάρους, μυϊκή αδυναμία. Τα επίπεδα της CPK είναι αυξημένα, μπορεί καμιά φορά να έχουμε το σύνδρομο υπνικής άπνοιας , να εμφανίσουμε δυσκοιλιότητα λόγω μειωμένης κίνησης του εντέρου , δέρμα ψυχρό, κατακράτηση νερού και νατρίου. Στις γυναίκες μπορεί να προκληθεί ολιγομηνόρροια\nΒρογχοκήλη : η έλλειψη ιωδίου είναι η συχνότερη αιτία. Όταν με τη διατροφή προσλαμβάνουμε λιγότερο από 10 μg ιωδίου τη μέρα , παρεμποδίζεται η σύνθεση των θυρεοειδικών ορμονών , με αποτέλεσμα την αύξηση της TSH και την υπερτροφία του θυρεοειδούς. Αν η διέγερση της TSH είναι παρατεταμένη, τότε μπορούν να προκληθούν όζοι ( θερμοί ή ψυχροί).\nΌζοι του θυρεοειδούς : βρίσκονται φυσιολογικά στους λοβούς του αδένα και ο αριθμός τους ποικίλει. Συχνά εντοπίζονται τυχαία, είτε με δυσκολία στην κατάποση και στην αναπνοή, πόνο στο λαιμό και βραχνάδα στη φωνή, είτε πρήξιμο του λαιμού.\nΘυρεοειδής στην εγκυμοσύνη : έχουμε αλληλεπίδραση των υπόλοιπων ορμονών με του θυρεοειδή και είναι συνεχής και μεταβαλλόμενη. Κυρίως κατά το πρώτο τρίμηνο που γίνεται η οργανογένεση , θα πρέπει να γίνεται τακτικός έλεγχος και να έχουμε τα επίπεδα των θυρεοειδικών ορμονών στα φυσιολογικά.\nΟι ασθενείς με υποθυρεοειδισμό έχουν υψηλότερο κίνδυνο καρδιαγγειακής νόσου, καθώς τα χαμηλά επίπεδα ορμονών οδηγούν σε υψηλά λιπίδια στο αίμα , υπέρταση ενώ φαίνεται να υπάρχει συσχέτιση και με την εμφάνιση διαβήτη.\nΗ ερώτηση που απασχολεί πολλούς με θυρεοειδή είναι αν αυτό είναι που φταίει και δεν μπορούν να χάσουν βάρος. Μέχρι να επανέλθει η ορμονική ισορροπία, οι ασθενείς μπορεί να δουν αλλαγές στο σωματικό τους βάρος, είτε αυξημένο είτε λιγότερο. Μέχρι επίσης, να βρεθεί η κατάλληλη αγωγή και η αποκατάσταση της λειτουργίας του θυρεοειδή, πρέπει η διατροφή να είναι σωστή, να έχουμε κάποια άσκηση τακτική, να κοιμόμαστε καλά και να αντιμετωπίσουμε το στρες μας όσο μπορούμε.\nΗ θεραπεία του θυρεοειδή γίνεται συνήθως με θυροξίνη, και σε περίπτωση του υποθυρεοειδισμού γίνεται εφόρου ζωής. Οι ασθενείς παρουσιάζουν βελτίωση συνήθως τη δεύτερη εβδομάδα χορήγησης και έχουμε επανεξέταση γίνεται μετά από 3-6 εβδομάδες για αλλαγή χορήγησης αν χρειαστεί. Το λάθος που κάνουν κάποιοι, είναι πως δεν παίρνουν την αγωγή συστηματικά με αποτέλεσμα να μην βλέπουν διαφορά τόσο στα κιλά τους όσο και στα επίπεδα της ορμόνης τους.\nΘυρεοειδής και βιταμίνες\nΤο πιο γνωστό ιχνοστοιχείο που σχετίζεται με τη λειτουργία του θυρεοειδή είναι το ιώδιο. Είναι απαραίτητο για τη σύνθεση των θυρεοειδικών ορμονών. Έχουμε συνιστώμενη ποσότητα 150 μg σε ενήλικες και το βρίσκουμε στο αλάτι, τα θαλασσινά και κάποια είδη ψωμιού και σπόρων. Εννοείται πως καποιος που δεν ασθενεί δεν κάνει παραπάνω χρήση συμπληρωμάτων γιατί μπορεί να προκαλέσει κάποια από τις παθήσεις του θυρεοειδούς. Βεβαιωθείτε πως το αλάτι που χρησιμοποιείτε είναι ιωδιούχο από τη συσκευασία του προϊόντος.\nΑπό έρευνες έχει φανεί πως οι ασθενείς με Hashimoto , έχουν ανεπάρκεια στη βιταμίνη D3, καθώς είναι γνωστό πως ο υπερθυρεοειδισμός προκαλεί μείωση της οστικής μάζας\nΠαρόμοια έρευνα δείχνει συσχέτιση της αυτοάνοσης θυρεοειδίτιδα με ανεπάρκεια βιταμίνης Β12.\nΤο σελήνιο , είναι ακόμα ένα ιχνοστοιχείου , που μπορεί να είναι σημαντικό για το μεταβολισμό της θυρεοειδικής ορμόνης. Η συνιστώμενη ποσότητα σε άντρες και γυναίκες (μη εγκύους και μη θηλάζουσες) είναι 55 μg και τα τρόφιμα που περιέχουν είναι τα θαλασσινά ,το ψωμί , το κρέας , οι σπόροι, τα αυγά. Βέβαια δεν έχει αποδειχτεί πως οι ασθενείς χρειάζονται συμπλήρωμα για την καλύτερη λειτουργία του αδένα.\nΤα άτομα που έχουν κάποια πάθηση του θυρεοειδή, δεν πρέπει να λαμβάνουν για μεγάλο χρονικό διάστημα συμπληρώματα ( βιταμίνες ή ιχνοστοιχεία) χωρίς την καθοδήγηση του ενδοκρινολόγου τους.\nΤι να τρώω για την καλύτερη λειτουργία του θυρεοειδή μου;\nΕκτός από τη λήψη των φαρμάκων, μπορώ να ενισχύσω τη λειτουργία του θυρεοειδή μου με ισορροπημένη διατροφή :\nΨάρια : τα ω-3 λιπαρά οξέα καθιστούν το τρόφιμο μια πολύ καλή επιλογή, καθώς τα καλά λιπαρά μπορούν να μειώσουν τον κίνδυνο της καρδιοπάθειας. Τέτοια ψάρια είναι ο σολομός, ο τόνος, η σαρδέλα\nΞηροί καρποί : καλή πηγή σεληνίου ( βραζιλιάνικα φιστίκια), μία μικρή χούφτα ημερήσια\nΔημητριακά ολικής αλέσεως : η δυσκοιλιότητα είναι συχνό σύμπτωμα του υποθυρεοειδισμού, για αυτό θα πρέπει να καταναλώνουμε προιόντα ολικής αλέσεως για αυξημένες φυτικές ίνες για την καλή λειτουργία του εντέρου μας. Καλό θα είναι όμως, το φάρμακο να λαμβάνεται αρκετές ώρες πριν η μετά την κατανάλωση φυτικών ινών.\nΦρέσκα φρούτα και λαχανικά : καλό θα είναι η διατροφή μας να είναι πλούσια σε φρέσκα φρούτα και λαχανικά για την καλύτερη λειτουργία του μεταβολισμού μας. Βατόμουρα, κεράσια ,γλυκοπατάτες και πράσινες πιπεριές είναι επίσης πλούσια σε αντιοξειδωτικά , πράγμα που μειώνουν τον κίνδυνο καρδιοπάθειας.\nΓαλακτοκομικά : καθώς υπάρχει συσχέτιση της έλλειψης βιταμίνης D3 με το Hashimoto, καλό θα είναι να καταναλώνουμε γαλακτοκομικά στην διατροφή μας ενισχυμένα με βιταμίνη D\nΝερό : καλό θα είναι να πίνουμε πολύ νερό\nΠοια είναι τα τρόφιμα που πρέπει να αποφεύγονται σε άτομα με θυρεοειδή;\nΗ επαρκής πρόσληψη ιωδίου είναι πολύ σημαντική για την εξασφάλιση της φυσιολογικής παραγωγής θυρεοειδικών ορμονών. Για αυτό, η κατανάλωση σταυρανθών λαχανικών θα πρέπει να είναι φυσιολογική, καθώς περιέχουν ενώσεις που μπορούν να εμποδίσουν τη διαθεσιμότητα του ιωδίου. Τέτοια είναι το μπρόκολο, το λάχανο, λάχανο Βρυξελλών, το κουνουπίδι και κάποια είδη χόρτων.\nΕπίσης, προϊόντα σόγιας όπως το γάλα, το τόφου, η σάλτσα και πολλά άλλα. Αυτό οφείλεται στο ότι περιέχουν ισοφλαβόνες , που μέσω της ανασταλτικής δράσης τους σε ένζυμα του θυρεοειδή , μπορούν να προκαλέσουν υποθυρεοειδισμό ( χωρίς να είναι απολύτως τεκμηριωμένο).\nTagged θυρεοειδής και διατροφή, θυρεοειδής και τρόφιμα, τί πρέπει να τρώω για το θυρεοειδή\nΛΟΥ’Ι’ΖΑ – VERVENA CITRIODORA


Αναρτήθηκε στις:11-09-20 12:53\n##Εκδόσεις Ψυχογιός 2020 - σελ. 340##\nΤο τι πραγματικά συνέβη στη διάρκεια του Γ΄ Ράιχ, το «χαλί λήθης» που σκέπασε και η σιωπή της μεταπολεμικής γενιάς (κατά την εσωτερική κοινή γνώμη της Γερμανίας), είναι η περίπτωση της δίκης του Άουσβιτς, που έλαβε χώρα στη Φρανκφούρτη τη δεκαετία του 1960, με πρωτοβουλία του Γενικού Εισαγγελέα του κρατιδίου της Έσσης, Μπάουερ. Ο Μπάουερ κατάφερε να προχωρήσει τη δίκη με υπεράνθρωπες προσπάθειες, έχοντας απέναντί του μεγάλο τμήμα του δικαστικού και άλλου κατεστημένου της χώρας, περιστοιχιζόμενος μάλιστα από μία κοινωνία που δεν γνώριζε τι είναι το Άουσβιτς!!!\nΤο στρατόπεδο συγκέντρωσης και εξόντωσης Άουσβιτς - Μπιρκενάου ήταν πραγματικότητα. Κρεματόρια, Μπλοκ 11,θανατώσεις με αέριο, «ντουζιέρες», Κυκλώνιο Β, «μπάνιο» ή «απολύμανση», ιατρικά πειράματα, ξυλοδαρμοί μέχρι θανάτου, εκτελέσεις με υποπολυβόλα, θανατώσεις με καδρόνια, θανατώσεις με ράβδους, θανατώσεις με ποδοπάτημα, θανατώσεις με σύνθλιψη, «συρίγγωμα», στείρωση γυναικών, η επιγραφή της εισόδου του στρατοπέδου «Η εργασία απελευθερώνει». Όλα αυτά περάσανε μέσα στη δίκη, από τις μαρτυρίες των θυμάτων. Το Άουσβιτς ήταν η κόλαση που είχαν δημιουργήσει και διαχειρίζονταν άνθρωποι…\nΔεν εκεί στο δικαστήριο το Κακό. Δεν είναι κάποιοι δαίμονες.Ήταν άνθρωποι που για τους ανθρώπους ήταν λύκοι. Μεταχειρίζονταν τους συνανθρώπους τους σαν ζώα προς σφαγή, σαν να ήταν σκουπίδια.\nΗ Εύα παρακολουθώντας τη δίκη σαν διερμηνέας Πολωνικών συνειδητοποιεί γιατί κανένας από τους κατηγορούμενους δεν παραδεχόταν την ενοχή του.Οι κατηγορούμενοι απαντούσαν στις ερωτήσεις ότι δεν γνώριζαν τίποτε.Πώς να αντέξει ένας άνθρωπος την επίγνωση ότι είναι υπεύθυνος για τον θάνατο χιλιάδων ανθρώπων;\nΤην Εύα θα την παραξενέψει ότι ο αρραβωνιαστικός της, αδελφή της και οι γονείς της δεν θέλουν να ακούσουν τίποτα για την δίκη, ούτε να ρωτήσουν τίποτα, ούτε να διαβάσουν την διαδικασία της δίκης στις εφημερίδες. Δεν μπορούν να καταλάβουν ότι αυτοί οι εγκληματίες κυκλοφορούσαν ελεύθερα στην πόλη. Ανάμεσά τους! Δεν τους ενδιέφερε η δίκη. Έλεγαν ότι δεν γνώριζαν τίποτα από αυτά που τους εξιστορούσε η Εύα. Μην σκαλίζεις το παρελθόν, της ζητούσαν όλοι.\nΗ Ανέτ Χες μεγάλωσε στο Ανόβερο και σήμερα ζει στην Κάτω Σαξονία. Σπούδασε ζωγραφική και εσωτερική διακόσμηση και αργότερα τεχνική σεναρίου. Δούλεψε ως δημοσιογράφος και βοηθός σκηνοθέτη, πριν αρχίσει την επιτυχημένη καριέρα της ως σεναριογράφος. Οι βραβευμένες και δημοφιλείς τηλεοπτικές σειρές της Weissensee, Ku'damm 56 και Ku'damm 59 πιστεύεται ότι συνέβαλαν στην αναγέννηση της γερμανικής τηλεόρασης. Έχει αποσπάσει πολλά βραβεία, όπως το Grimme, το Βραβείο της Φρανκφούρτης και το Βραβείο της Γερμανικής Τηλεόρασης.


Ο πρόεδρος της ΚΕΕΕ έστειλε μήνυμα προς τις τράπεζες από την Καβάλα, ζητώντας καλύτερη χρηματοδότηση και υπηρεσίες\nΦωτογραφία από το προφίλ του κου Μίχαλου στο Facebook\nΤη βελτίωση της χρηματοδότησης των μικρομεσαίων επιχειρήσεων και των υπηρεσιών που προσφέρουν, εν συνόλω, ζήτησε από τα τραπεζικά ιδρύματα ο πρόεδρος της Κεντρικής Ένωσης Επιμελητηρίων Ελλάδος και του Εμπορικού Βιομηχανικού Επιμελητηρίου Αθηνών, Κωνσταντίνος Μίχαλος, στην ομιλία του στη διοικητική επιτροπή της ΚΕΕΕ που πραγματοποιήθηκε στην Καβάλα.\n«Θα πρέπει και οι τράπεζες να αντιληφθούν ότι, αν θέλουν να επιβιώσουν και να αναπτυχθούν, θα πρέπει να προσαρμόσουν τη στρατηγική τους στις ανάγκες και τις ευκαιρίες της εποχής», τόνισε ο κ. Μίχαλος.\nΔιαμήνυσε πως «μέχρι τώρα λειτουργούν αναγκαστικά με προτεραιότητα τη μείωση και τον έλεγχο του κόστους. Είναι καιρός να αρχίσουν να εστιάζουν και στην αύξηση των εσόδων τους, μέσα από την επέκταση των δραστηριοτήτων τους».\nΟ ίδιος συνέχισε ότι η Ένωση Επιμελητηρίων έχει δηλώσει επανειλημμένα τη διάθεση και την ετοιμότητά της να στηρίξει την προσπάθεια της διαχείρισης των κόκκινων δανείων, αξιοποιώντας τις δομές και την εμπειρία των επιμελητηρίων.\n«Αποτελεί θετική εξέλιξη η ανακοίνωση του σχεδίου ΗΡΑΚΛΗΣ, που προωθεί η κυβέρνηση. Πρέπει, όμως, να επισημάνουμε το εξής: ζητούμενο δεν είναι μια απλή μείωση του δείκτη, αλλά η συνολική απαλλαγή της πραγματικής οικονομίας από το βάρος των κόκκινων δανείων. Η αριθμητική μείωση είναι το πρώτο βήμα και είναι απαραίτητη για να αποδεσμευθούν κεφάλαια, που θα διοχετευθούν στην αγορά. Όμως, πίσω από κάθε μη εξυπηρετούμενο δάνειο, βρίσκονται άνθρωποι, νοικοκυριά, επιχειρήσεις και εργαζόμενοι.\nΕίναι, λοιπόν, εξίσου σημαντικό ζητούμενο η εξυγίανση των δανείων που δεν ρευστοποιούνται. Σήμερα υπάρχουν χιλιάδες επιχειρήσεις που βρίσκονται σε οικονομική δυσχέρεια, αλλά είναι βιώσιμες και μπορούν να ορθοποδήσουν, μέσα από αποτελεσματική αναδιάρθρωση.\nΚαι βέβαια, είναι απαραίτητη και η ομαλή επανένταξη στο τραπεζικό σύστημα των επιχειρήσεων που καταφέρνουν να εξυγιανθούν.\nΣε αυτές τις κατευθύνσεις θέλουμε να υπάρξουν περισσότερες κινήσεις στο επόμενο διάστημα, από την πλευρά των τραπεζών» τόνισε ο κ. Μίχαλος.


Καλιφόρνια - Πυρκαγιά: Πέντε νεκροί και 17 αγνοούμενοι - Kafto\nΕίσαι εδώ: Kafto / Κόσμος / Καλιφόρνια – Πυρκαγιά: Πέντε νεκροί και 17 αγνοούμενοι – Βίντεο\n29 Ιουλίου 2018 από: Kafto Ετικέτες: ΗΠΑ, Καλιφόρνια, πυρκαγιά\nΗ αποκαλούμενη φωτιά Carr στην Καλιφόρνια, συνεχίζεται για έβδομη μέρα και αφήνει καταστροφές στο πέρασμα της. Λόγω των ισχυρών ανέμων και της υψηλής θερμοκρασίας, η πύρινη λαίλαπα ενισχύεται, βοηθούμενη από την ξερή βλάστηση που υπάρχει στην περιοχή.\nΣύμφωνα με τα μέσα ενημέρωσης των ΗΠΑ, οι νεκροί έχουν φτάσει τους 5 μέχρι στιγμής, ενώ αγνοούνται δεκαεπτά άνθρωποι. Έχουν ταυτοποιηθεί απανθρακωμένα πτώματα που εικάζεται ότι ανήκουν σε ηλικιωμένη γυναίκα και τα δύο δισέγγονα της στο σπίτι της που κάηκε ολοσχερώς, στη βόρεια Καλιφόρνια.\nΗ φονική πυρκαγιά, μαίνεται ανενόχλητη από τη Δευτέρα και έχει κάψει περίπου 340.000 στέμματα γης και πάνω από 500 σπίτια. Παράλληλα, σύμφωνα με τις Αρχές 117 κτίρια έχουν υποστεί σοβαρές ζημιές. Οι τρεις χιλιάδες πυροσβέστες που παλεύουν με τις φλόγες συνεχίζουν τον αγώνα για την κατάσβεση και την διάσωση των κατοίκων.\nΜετά από τις διαταγή της αστυνομίας και συμβουλές στους κατοίκους να έχουν μαζί τους νερό, τα φάρμακα τους, τα κινητά και τους φορτιστές τους, πολλοί οικισμοί έχουν εκκενωθεί και πάνω από 38.000 άνθρωποι, παραμένουν μακριά από τα σπίτια τους.\nGallery image with caption: Καλιφόρνια: Τεράστια πυρκαγιά – Δεκάδες καμένα σπίτια, ένας νεκρός\nGallery image with caption: Ντόναλντ Τραμπ: Αποκαλύφθηκε το μυστικό για τα μαλλιά του


Δημοσίευση | 7 Νοεμβρίου 2019Παλαιότερο των 360 ημερών\nΣτην Κυψέλη πόσο καιρό είχες να πας; Για να άνοιξες το κείμενο, μάλλον αρκετό, και τώρα ψήνεσαι να μάθεις τι παίζει εκεί από ωραία μπαράκια. Γι’ αυτό έχεις εμάς, να μαθαίνουμε και μετά να τα λέμε και σ’ εσένα. Φύγαμε για Κυψέλη, λοιπόν.\nΈνα all-day στέκι για κάθε γούστο. Σούπερ μοντέρνο, ανοίγει από το πρωί για καφεδάκι, σερβίρει και νοστιμότατα τσιμπολογήματα (σε γενναίες μερίδες—δοκιμάστε το κλαμπ σάντουιτς) και το βράδυ ανεβάζει τις εντάσεις με ξέφρενες μουσικές. Λατρέψαμε την στρογγυλή, 360 μοίρες μπάρα που φέρνει και κάτι από κλαμπ εξωτερικού και σερβίρει ευφάνταστα κοκτέιλ (στα 8-9€). Τις Τρίτες, τα κοκτέιλ είναι στα 25% έκπτωση.\nΜπυραρία – όπως προδίδει το όνομα – που αγαπούν ιδιαίτερα οι «ντόπιοι» και που έχει μια αισθητική… 50-50: 50% αυθεντική μπυραρία, 50% κάτι πιο μοντέρνο, κάτι πιο νεανικό και λιγάκι έξαλλο. Και επειδή μας αρέσουν αυτοί οι περίεργοι συνδυασμοί, το Beer Tales κερδίζει μια ψήφο εμπιστοσύνης. Στις βαρελίσιες, βρίσκουμε έξι ετικέτες, μεταξύ άλλων την Guinness Stout. Οι βαρελίσιες μπύρες ξεκινούν από τα 2,50€, ενώ τα μπουκάλια από 5€. Αυτά τα συνδυάζουμε είτε με λαχταριστά μπεργκεράκια, είτε με ποικιλίες με λουκάνικο, κεμπάπ και σουτζουκάκια.\nΑπό τα πιο αγαπημένα μπαράκια της περιοχής – και όχι μόνο για τους Κυψελιώτες. Το Βίλατζ φτιάχνει πολύ ωραία κοκτέιλ (από 7€), αλλά σερβίρει και καφεδάκι το πρωί μαζί με νόστιμα πράγματα για να τσιμπήσεις. Όπως πίτσα, που είναι πολύ ωραία, και ποτέ δεν θα πούμε όχι σε μια ωραία πίτσα. Μεγάλο ατού είναι οι εκπληκτικές μουσικές του, διαλεγμένες με αγάπη από πολύ καλούς dj’s, όπως τον Θανάση Καρανίκα των The Tandem Project και η Nalyssa Green. Το απλό ποτό είναι στα 6€.\nΟι νέες μπαρο-αφίξεις της Αθήνας Τέλεια μπαράκια σε Π. Φάληρο και Ν. Σμύρνη Οι ωραιότερες πλατείες της Αθήνας Στο Μετς πέντε μπαρ αρκούν για να περάσεις ωραία


ΣΦΟΔΡΗ ΕΠΙΘΕΣΗ ΤΟΥ ΑΛΕΞΗ ΤΣΙΠΡΑ ΣΤΟΝ ΑΝΤΩΝΗ ΣΑΜΑΡΑ ΣΤΟΝ ΒΑΓΓΕΛΗ ΜΑΡΙΝΑΚΗ ΚΑΙ ΣΤΗΝ ΝΕΑ ΔΗΜΟΚΡΑΤΙΑ ΑΠΟ ΤΗΝ ΜΕΣΣΗΝΙΑΚΗ ΠΡΩΤΕΥΟΥΣΑ.\nΤον πρώην πρωθυπουργό, Αντώνη Σαμαρά, κατηγόρησε ο Αλέξης Τσίπρας κατά τη διάρκεια της ομιλίας του στο κλειστό γήπεδο του δημοτικού σταδίου της Καλαμάτας, καθώς σημείωσε ότι «αμέλησε» τον τόπο καταγωγής του, τη Μεσσηνία, δεν έκανε έργα, παρά μόνο προσλήψεις συντοπιτών του στο Μουσείο της Ακρόπολης.\n«Την απάντηση στο ποιος θα κυβερνά αυτή τη χώρα θα τη δώσει ο λαός και μόνο ο λαός και όχι οι προπαγανδιστές των ΜΜΕ της ολιγαρχίας», τόνισε ο πρωθυπουργός και πρόεδρος του ΣΥΡΙΖΑ, Αλέξης Τσίπρας, στην αρχή της ομιλίας του στην Καλαμάτα.\nΟ πρωθυπουργός αναφέρθηκε και σε όσα είπε σήμερα ο επιχειρηματίας κ. Μαρινάκης και σημείωσε: «’Άκουσα σήμερα και τον στενό οικογενειακό φίλο και χρηματοδότη του κ. Μητσοτάκη, τον πολλάκις υπόδικο και διωκόμενο κ. Μαρινάκη να αναλαμβάνει χρέη αρχηγού για λογαριασμό της Ν.Δ.


amethystos: Βελγίου Αθηναγόρας: «Το Οικ. Πατριαρχείο σηκώνει στις πλάτες του τον επανευαγγελισμό των εθνών…»\nΜΕ ΠΟΙΟ ΕΥΑΓΓΕΛΙΟ ΘΑ ΕΠΑΝΕΥΑΓΓΕΛΙΣΕΙ ΤΑ ΕΘΝΗ; ΜΕ ΤΟΥ ΑΓΟΥΡΙΔΗ;\nΤΟ ΟΙΚΟΥΜΕΝΙΣΤΙΚΟ ΠΑΤΡΙΑΡΧΕΙΟ ΕΥΑΓΓΕΛΙΖΕΙ ΗΔΗ ΤΑ ΕΘΝΗ ΜΕ ΤΗΝ ΕΛΕΥΣΗ ΤΟΥ ΨΕΥΔΟΠΡΟΦΗΤΟΥ ΣΤΟ ΠΣΕ.\nΤΕΛΙΚΩΣ ΟΛΑ ΤΑ ΜΑΜΟΘΡΕΦΤΑ ΤΗΣ ΓΗΣ ΘΑ ΠΡΟΣΚΥΝΗΣΟΥΝ ΤΟΝ ΑΝΤΙΧΡΙΣΤΟ.


Dialogi - Proslipsi\nΗ εύρεση κορυφαίων υποψηφίων είναι η κύρια προτεραιότητά μας. Θα προ-εξετάσουμε τους υποψηφίους σας προτού τους παρουσιάσουμε. Μπορούμε επίσης να χρησιμοποιήσουμε τις δοκιμές σας για να προβάλλουμε τους υποψηφίους. Για εμάς, όλα αφορούν την ποιότητα και όχι την ποσότητα.\nHow well are you doing on dialogi? We can help\nDialogi είναι €45 Για ora.


M.V.P. ο Λαρεντζάκης! - www.12sports.gr\nO Γιαννούλης Λαρεντζάκης του Κολοσσού αναδείχθηκε πολυτιμότερος παίκτης της 2ης αγωνιστικής στη Basket League. O νεαρός αθλητής του Κολοσσού έκανε εκπληκτική εμφάνιση στο παιχνίδι με το Ρέθυμνο και συγκέντρωσε 38 (!) βαθμούς στο σύστημα αξιολόγησης. Ο Λαρεντζάκης σε 27.46’ συμμετοχής πέτυχε 25 πόντους με 5/5 δίποντα, 4/7 τρίποντα και 3/4 βολές, πήρε 9 ριμπάουντ, μοίρασε 3 ασίστ, κέρδισε 9 φάουλ, είχε 2 κλεψίματα και έκανε 2 λάθη. Πραγματικά απίστευτος…


Μάθετε ποια είναι η πραγματικότητα της (επικίνδυνης) Μonsanto – Stop Alimentarius\nΔημοσιεύθηκε την 05/10/2012 07/10/2012 από stopalimentarius\nMonsanto, ένα όνομα, μια πραγματικότητα που πολλοί από εμάς αγνοούν.\nΔεν μπορώ να κρύψω την έκπληξη, αλλά παράλληλα και την απογοήτευση μου γι’ αυτό.\nΚάνοντας ένα μικρό γκάλοπ στους ανθρώπους της καθημερινότητας μου διαπίστωσα ότι η πληροφόρηση τους σχετικά με την εν λόγω «κυρία» ήταν όσο δεν πάει φειδωλή (έως ανύπαρκτη).\nΑυτό ήταν και το βασικό μου κίνητρο για να «ξεσηκώσω» το ίντερνετ στην προσπάθεια μου να δώσω μια γεύση για το τι εστί Monsanto, και πώς αυτή επηρεάζει τις ζωές μας.\nΚαλοί μου άνθρωποι(!) ψήστε ένα καφεδάκι, χαλαρώστε, παλουκωθείτε στην αναπαυτική και «φιλήσυχη» καρέκλα σας… Αρχίζει το ματς…\nΠρώτο της προϊόν υπήρξε η σακχαρίνη, η οποία είναι ένα τεχνητό γλυκαντικό. Χρησιμοποιείται για να αυξήσει την αίσθηση του γλυκού σε ποτά, ζαχαρωτά, κουλουράκια, οδοντόπαστες, φάρμακα κ.α. Το προϊόν είχε επιτυχία και έτσι η Monsanto πούλησε τη σακχαρίνη στην Coca Cola. Δεν είναι, όμως, τόσο αθώα όσο φαίνεται. Η κατάποση γάλακτος αναμειγμένο με σακχαρίνη από βρέφη έχει συσχετιστεί με ευερεθιστότητα, υπερτονία, αϋπνίες, οπισθότονο και στραβισμό, που υποχωρεί 36 ώρες μετά την κατάποση. Δύο ανέκδοτες αναφορές από τυχαία υπερβολική δόση σε ενήλικα και παιδί καταδεικνύουν αντιδράσεις γενικευμένου οιδήματος, ολιγοουρίας και αλβουμινουρίας. Και πολύ εύλογα θα έρθει και θα μας κουνήσει το δάχτυλο ένας εκπρόσωπος της Monsanto λέγοντας: «Πώς περιμένεις να ξέρουμε εμείς πριν από έναν αιώνα περίπου ότι θα έχει τέτοια αποτελέσματα η σακχαρίνη;»\nΘα το διαπιστώσετε στη συνέχεια κατά πόσο ευσταθεί μια τέτοια ερώτηση.\nΓια να είμαστε ειλικρινείς, όμως, οι επιδράσεις του DDT στην υγεία μας είναι σχετικά ασήμαντες σε σχεση με άλλες. Ναι έχει συνδεθεί με την πρόκληση διαβήτη και καρκίνου, ναι είναι σε κάποιο βαθμό τοξικό και σχετίζεται με ορμονικές διαταραχές, αλλά η επιρροή του στον ανθρώπινο οργανισμο είναι μικρής σημασίας (αυτό δείχνουν οι μέχρι τώρα μελέτες). Ωστόσο δε συμβαίνει το ίδιο και με το περιβάλλον και την υπόλοιπη πανίδα, όπως άλλωστε αναφέρεται και πιο πανω. Το DDT είναι ένα από τα μεγαλύτερα περιβαλλοντικά εγκλήματα καθώς επειδή ακριβώς δεν είναι βιοδιασπώμενο έχει εξαπλωθεί σε όλη την υφήλιο. Από τις κάμπιες τις Αφρικής έως τα αυγά των πιγκουίνων και το γάλα των πολικών αρκούδων της Αρκτικής.Προσθέστε, λοιπόν, ότι το DDT εκτός από ισχυρά τοξικό ειναι και παγκόσμιο. Αναζητείστε το στον κυβερνοχώρο, υπάρχει άφθονο υλικό για (παρα)πληροφόρηση! Ποιος όμως παρήγαγε τεράστια ποσότητα του DDTκαι το προώθησε μέχρι εσχάτων; Η Monsanto! Bingo! Καθόλου απογοητευτικό βιογραφικό θα έλεγα για τη λαίδη των χημικο –βιοτεχνολογικών βιομηχανιών.\nΗ εταιρεία ΗΞΕΡΕ για την τοξικότητα του προϊόντος, ειδοποίησε την πολιτεία, η πολιτεία δεν το είπε στους κατοίκους, η Monsanto συνέχισε να παράγει PCB. What the hell is going on here (αμερικανιστί…) ??? Για να το χωνέψουμε λίγο… Η Monsanto από την «εμπειρία» της έχει δει ότι το PCB είναι τοξικό. Και τι κάνει; Πάει και το λέει στην πολιτεία. Της υποδεικνύει δηλαδή είτε να επιτεθεί στην ίδια την εταιρεία (χαζό εκ μέρους μου και μόνο που το αναφέρω) είτε να προτρέψει τους κατοίκους να εγκαταλείψουν την περιοχή!\nΗ πολιτεία δεν κάνει τίποτα από τα δύο. Η Monsanto προειδοποίησε και κοιμάται «ήσυχη» το βράδυ, σκορπίζοντας κυριολεκτικά θάνατο στην περιοχή. Στα αρχεία της η Monsanto αναφέρει χαρακτηριστικά « Δεν μπορούμε να χάσουμε ούτε ένα δολάριο» και είναι απόλυτα ξεκάθαρη – λόγια που γίνονται πράξεις. Θαυμάστε τώρα το μεγαλείο της:\nΣτο Άνιστον οι κάτοικοι έχουν συγκέντρωση PCB στον οργανισμό τους 3.000-4.000 ppb με το επιτρεπτό όριο να είναι στα 2 ppb.\nPosted in MONSANTOΜε ετικέτα MONSANTO2 Σχόλια\n← Φακές και φασόλια κατά του καρκίνου του εντέρου\nΝέα δεδομένα για τα οφέλη του μητρικού γάλακτος →\n2 thoughts on “Μάθετε ποια είναι η πραγματικότητα της (επικίνδυνης) Μonsanto”\nΠαράθεμα: March Against Monsanto – Δράση ενάντια στη Monsanto 12/10/2013 | Stop Alimentarius\nΠαράθεμα: March Against Monsanto – Δράση ενάντια στη Monsanto 12/10/2013 | Αδεως


Η άγρια αναδιανομή του πλούτου συνεχίζεται | ΠΟΛΙΤΙΚΗ | antinews.gr\n(Ανανερωμένο) Μόνο καγχασμό μπορεί να προκαλέσει η ανάγνωση του τίτλου του φορολογικού νομοσχεδίου που θα καταθέσει τη Δευτέρα πιθανότατα στη Βουλή η κυβέρνηση. «Αποκατάσταση της φορολογικής δικαιοσύνης και αντιμετώπιση της φοροδιαφυγής», ονομάζεται και όλοι κρατάμε ήδη την κοιλιά μας από τα γέλια. Μα καλά, ποιον πάνε να κοροϊδέψουν ξανά; Η άγρια αναδιανομή του πλούτου συνεχίζεται και όσο κι αν θελήσουν να μας πείσουν ότι παίρνουν μέτρα για τους φτωχούς εμείς μόνο να γελάμε μπορούμε. Κατ’ αρχάς η ίδια η κυβέρνηση έχει πει ότι θέλει τουλάχιστον 3 δις ευρώ έσοδα από φορολογία φυσικών προσώπων και επιχειρήσεων. Επομένως, ποιους θα ξεζουμίσει πάλι; Μήπως τις Off shore που αποφάσισε να τις φορολογήσει με 15%; Μα ούτε ξέρει ποιες είναι και όταν τις βρει απλά αυτές θα αλλάξουν έδρα, θα πεταχτούν μέχρι την Κύπρο και θα συνεχίσουν τη δραστηριότητά τους. Ας δούμε όμως ορισμένα από τα πονηρά σημεία του νομοσχεδίου.\n«Κασσάνδρα» 15/03/2010 21:41:26\nΤο «αμερικανάκι», όπως τον αποκάλεσε η «Γουόλ Στριτ Τζέρναλ», αισθάνθηκε «σαν να βρισκόταν στο σπίτι του» με όλη τη σημασία της λέξης, και κατά γενική ομολογία, από σοβαρούς πολιτικούς και οικονομικούς κύκλους, ο Γ.Α. Παπανδρέου «τα πήγε πολύ καλά» και κινήθηκε με μεγάλη άνεση γιατί στην πραγματικότητα «ήταν στο σπίτι του»…\nΗ άνεση του Γ. Παπανδρέου με τα μικρόφωνα εντυπωσίασε τους Αμερικανούς, που πιστεύουν πως υπήρχε «αμερικανικό χέρι συμβούλων με βαθιά επιρροή στην Ουάσιγκτον» «…Τα αγγλικά του είναι άψογα, δεν τον διακρίνεις από Αμερικανό…» έλεγε στην «Ε» συνεργάτης του τηλεοπτικού δικτύου CBS που άκουσε, στο Κογκρέσο, τις δηλώσεις Παπανδρέου μετά τη συνάντησή του με την πρόεδρο της Βουλής, Πελόσι.\nlpap 15/03/2010 21:47:20\nΠερί της αυτοτελούς φορολόγησης θα ήθελα να γράψω κάτι. Είμαι εκπαιδευτικός και εργάζομαι στο εξωτερικό σε ελληνικό σχολείο.. πληρώνομαι από το Υπουργείο και για τα εκτός έδρας και για τα εντός. Η πληρωμή στο εξωτερικό αναφέρεται ως αποζημίωση και φορολογείται αυτοτελώς με 15%. Τα υπόλοιπα χρήματα φτάνουν δε φτάνουν για να ζήσουμε όλοι σε διαφορετικές χώρες ο καθένας από μας. Αυτή η αποζημίωση θεωρεί ο υπουργός πως πρέπει να φορολογηθεί και να ενταχθεί στην κλίμακα;;; Εϊμαστε σοβαροί;; ΑΝ τελικά εφαρμοστεί αυτό δηλώνω πως οι πιο πολλοί εκπαιδευτικοί θα αποχωρήσουν από τις χωρες που εργάζονται και θα επιστρεψουν στην μαμά( ο Θεός να την κάνει) πατρίδα..εκτός κι αν αυτός είναι ο στόχος κι ο σκοπός..αλλά τότε μάλλον θα βρουν απέναντι και τις ελληνικές κοινότητες σε όλο τον κόσμο. Τι να πω..οψόμεθα..κι ελπίζουμε να μην εφαρμοστεί αλλά να εξαιρεθούμε..\nΔημήτρης Μαγκούτης. @ lpap 16/03/2010 23:03:03\nΕφόσον γράφετε με ψευδώνυμο, μας λέτε και τις αποδοχές σας γιά να καταλάβουμε την ουσία του θέματος;\narchaeopteryx 15/03/2010 22:20:00\nΘα φτιάξουμε νέες θρησκείες με εκκλησίες και θα δορίζουμε την ακίνητη περιουσία μας (δεν πιστέυω να εννοεί ότι μόνο η Ορθόδοξη θα απολαμβάνει προνόμια, λέω να φέρουμε Μορμόνους παλαιομοδίτες με χαρέμια)\nΕγώ έχω ήδη ένα κουτί αποδείξεις, ήθελα να ξέρω ποιός θα πληρώσει τον ηλίθιο που θα τις αθροίσει. Ο ουρολόγος στο ισόγειο έχει ήδη άτυπο book για trading αποδείξεων. Καλή δουλειά, κρατάει το 3%, μάυρο.\nΜε τους συντελεστές 1 και 2% στα ακίνητα, ούουου θα σας αγαπήσουν πολλοί...\nΦόρος στα μη διανεμόμενα κέρδη εταιριών... Πολύ αναπτυξιακό...\nΜε τους ορκωτούς λογιστές, σωθήκατε μάγκες. Όλοι οι έλεγχοι των τραπεζών φέτος αλλά και αρκετών εταιριών είναι μαϊμούδες. Αντε μην λέμε τα ίδια πάλι\nΤον αρνητικό φόρο στις ΑΠΕ πως τον ξεχάσατε;\nPoisonous 15/03/2010 22:25:23\nΝα θέσω και εγώ ένα ερώτημα:\nΒάσει ποιας λογικής το στέλεχος του χρηματοοικονομικού χώρου θα φορολογείται στο μπόνους του με 90% ενώ αυτό της βιομηχανίας ή του εμπορίου όχι.\nΣίγουρα υπάρχει μια λογική σ´αυτό, εγώ δεν το πιάνω...\narchaeopteryx @ Poisonous 15/03/2010 22:31:42\n"δημαγωγικόν" (άσε που τα τραπεζόπαιδα έχουν πολλούς τρόπους να πληρώνονται...)\nPoisonous @ Poisonous 15/03/2010 23:23:12\nΌχι όλα, τα τοπ ναί. Τα μεσαία και μεσοχαμηλά όμως δεν νομίζω.\nΜήπως όμως είναι ολίγον αντισυνταγματικό, δεν είναι όλοι ίσοι έναντι του νόμου και του κράτους; Γιατί άλλο φορολογία, άλλο δήμευση.\nSic transit gloria mundi @ Poisonous 16/03/2010 11:08:16\nΜπόνους είναι δεν είναι μισθός (ή άλλο κανονικό εισόδημα)!\nΆλλωστε, όπως λένε οι Τράπεζες, δεν έχουν περίσσευμα ρευστότητας. Άρα πώς "δωρίζουν" έτσι εξωφρενικά;\nΔεν δωρίζουν όμως. Λουκάνικα με κοκαίνη δίνουν στα πίτμπουλ που φυλάνε τ' αφεντικά τους.\ntiramola @ Poisonous 16/03/2010 11:51:43\nΚατ αρχήν το στέλεχος στην βιομηχανία δεν παίρνει μπόνους και προσφέρει ένα παραγωγικό έργο κατασκευάζοντας ένα προιόν ενώ το στέλεχος του χρηματοοικονομικού χώρου αγοράζει και πουλάει αέρα...\nΑυτή είναι η πραγματικότητα και αυτά που λέει ο Αρχαίος περί δημαγωγίας είναι παραμύθια...\nPoisonous @ Poisonous 16/03/2010 16:31:31\nΚύριοι, είσθε εκτός τόπου και χρόνου.\nOrestios 15/03/2010 23:07:32\nΣοσιαλιστικά μέτρα. Μέχρι την στάση πληρωμών πόσο καιρό έχουμε?\nΟ Ιθαγενής 15/03/2010 23:48:15\nΑν η χώρα έχει σχέδιο....όπως ο Τιτανικός καπετάνιο....\n-πάλι εξωλογιστικά οι ταξιτζήδες, οι πάγκοι των λαικών κλπ\n-πόθεν έσχες των ΔΥ αλλά όχι ιατρών και ελεύθερων επαγγελματιών\n-εμένα μου κόβει το 60% του ΔΧ αλλά για τους άλλους θα έχουμε από το 2011 λογιστικό προσδιορισμό\nΣε μια χώρα που το πρόβλημα είναι η φοροδιαφυγή και η μαύρη οικονομία το κράτος λειτουργεί ως νταβατζής: υπολογίζει πόσα θέλει να πάρει και οι υπόλοιποι να κόψουν το λαιμό τους.\nΕίσαι ιδιοκτήτης ΤΑΧΙ πχ 26,000 τεκμήριο και ας βγάλεις και 50,000 ή 15,000 σκασίλα μου εγώ θέλω 4,000 το κεφάλι...\nΟι άνθρωποι δεν είναι καν μαθητευόμενοι μάγοι γιατί θα είχαν έστω μάθει κάτι...\nΠιστεύω ότι τα χειρότερα έρχονται...\nεναςάσχετος 15/03/2010 23:53:32\nΤελικά είναι γεγονός.\nΟι ΠΑΣΟΚοι το μόνο που ξέρουν είναι να παίρνουν τα έτοιμα και να τα εξανεμίζουν.\nΠήραν όλα τα πακέτα ανάπτυξης και τα εξανέμισαν (καταχράσθηκαν δηλαδή), χωρίς ίχνος ανάπτυξης. Τώρα παίρνουν ότι απέμεινε.\nΑυτή το κόμμα, ΜΟΝΟ παίρνει και αποδομεί!\nΟ Ιθαγενής 16/03/2010 00:09:53\nΓια να συνεχίσουμε λοιπόν σε μία χώρα που οι καταθέσεις είναι 276 δις οι τόκοι δεν θεωρούνται εισόδημα για να μπουν στην κλίμακα.\nΣτους μεγάλο καταθέτες δεν ισχύει πόθεν έσχες μήπως ...φύγουν, ούτε γίνεται φορολογικός έλεγχος ούτε πληρώνουν κάποια εισφορά.\nΗ χώρα δεν μπορεί να προβεί σε έκδοση ομολόγων με επιτόκιο 3% από τους Ελληνες ενώ οι καταθέσεις είναι με κάτω από 1%.\nΟι Τράπεζες δεν γίνεται να φορολογηθούν απλά να στηριχθούν.\nΜήπως μπορούν να φορολογούνται και οι πολίτες της χώρας όπως η Εκκλησία μας;\nΟι εισπράξεις του ελληνικού κράτους αντιστοιχούν στο 39,5% του ΑΕΠ, όταν κατά μέσον όρο στην Ευρωζώνη είναι 47%, αλλά το πρόβλημα της οικονομίας πχ είναι η μισθοδοσία του Δημοσίου Τομέα που είναι το 1/7 της αντίστοιχης μισθοδοσίας της Γερμανίας και δεν είναι η φοροδιαφυγή, αλλά οι περικοπές 60% του 14ου μισθού που αντιστοιχούν στα νέα μας Υποβρύχια...\nΤο ξανά λέω μακάρι να πτωχεύσει η χώρα μήπως τραβήξουμε μια γραμμή εκκίνησης και ξεκινήσουμε από νέα αφετηρία....\nΜΑΣ ΔΟΥΛΕΥΟΥΝ ΜΑΣ ΕΞΑΠΑΤΟΥΝ ΜΑΣ ΚΛΕΒΟΥΝ και απλά ...βγάζουν δίσκους...\nanonymous @ Ο Ιθαγενής 16/03/2010 01:22:35\nΜε το μόνο που θα συμφωνήσω είναι ότι σε δουλεύουν και σε εξαπατούν. ενώ εσένα σου έκοψαν τον ένα μισθό τα λεφτά που γλίτωσαν τα δώσανε στους μετανάστες κι ένα μέρος θα πάνε στις ΑΠΕ.\nΓια τους τόκους σε κάθε χώρα της Ευρώπης φορολογούνται με ειδικό καθεστώς. Αν δε βρεθεί κανένα δικαστήριο και πει ότι ο πληθωρισμός είναι 3% ο τόκος μου είναι 1%, μπαίνω μέσα και θα πρέπει να φορολογείται μόνο ότι υπερβαίνει τον πληθωρισμό τότε θα πάρουν από τα τρία το μακρύτερο.\nΓια τα ομόλογα έχεις δίκιο, θα μπορούσαν να δανείζονται με 1,5 ή 2% αλλά έτσι όπως είναι η κατάσταση θα στεγνώσουν οι τράπεζες από ρευστό.\nΟι τράπεζες για τα κέρδη τους πληρώνουν φόρο ως Α. Ε.\nΤο πόσο φόρο βάζει το κάθε κράτος είναι δικό του θέμα. Η Ελλάδα δεν απέχει πολύ από το μέσο όρο και οι υπηρεσίες που παρέχει στους πολίτες είναι επαίσχυντες. Συνεπώς γιατί να ανεβάσει τους φόρους;\nΚαι στην τελική γιατί να τους πληρώσω φόρους; Για να τους δίνει σε λαθρομετανάστες και ΑΠΕ; Να μην έχει να δώσει να πάει στο διάολο.\narchaeopteryx @ Ο Ιθαγενής 16/03/2010 08:26:36\nΦορολογική αντίσταση: Θα σου πουν ότι είναι αντεθνικό, αλλά είναι μόνο αντιπασοκικό, ή αντικαθεστωτικό.\nΓιατί να πληρώνω φόρους για να πηγαίνουν σε πράγματα που δεν θέλω; Ή σε πράγματα που μόνο τα διαπλεκόμενα ΜΜΕ θέλουν;\nΟ Ιθαγενής @ Ο Ιθαγενής 16/03/2010 10:18:14\nΔεν έχω πρόβλημα αν φορολογηθούν ή όχι οι τόκοι.\nΕχω πρόβλημα που έχει στοχοποιήσει το Δημόσιο ενώ ανέχεται ιδιοκτήτες ΤΑΧΙ να πληρώνουν φόρο ένα χιλιάρικο για παράδειγμα.\nΑν για παράδειγμα έκανε ένα έλεγχο στο πόθεν έσχες σε όσους έχουν καταθέσεις πάνω από 100,000 € θα είχε λύσει το πρόβλημα φοροδιαφυγής.\nΚόβει μισθούς (δώρα) για να μην κόψει επιδόματα καστών.\nΝα το ξανά πω λοιπόν,\n-αν έκοβε όλα τα επιδόματα στο Δημόσιο και έφτιαχνε ενιαίο μισθολόγιο,\n-αν φορολογούσε την Εκκλησία\n-αν έκανε λογιστικό προσδιορισμό εισοδημάτων με διασταύρωση στοιχείων και πόθεν έσχες\n-αν μηχανογραφούσε το κύκλωμα Ιατρού - Ασφαλισμένου - Φαρμακείου Ταμείου\nόχι μόνο δεν θα είχαμε ανάγκη να δανειστούμε 60 δις αλλά το έλλειμμα θα ήταν κάτω από 5 % φέτος.\nΔεν μιλάμε για δομικές αλλαγές: κλειστά επαγγέλματα, μετατάξεις ή και απολύσεις στο Δημόσιο, σπατάλη εργολάβων Δ Εργων κλπ απλά αν έκαναν τη δουλειά τους ή έστω να μας αφήσουμε να κάνουμε τη δουλειά μας.\nΝα σου φέρω απλά παραδείγματα:\nΣτο Υπουργείο που εργάζομαι αν είχαμε μια Υπηρεσία ανά νομό θα είχαμε μείωση δαπανών και λειτουργικών εξόδων , καλύτερη εξυπηρέτηση των πολιτών ....αλλά θα χάναμε ...τμηματάρχες και δ/ντες.\nΑν κόβαμε τις επιχορηγήσεις σε Ιδρύματα και ΝΠΙΔ και ΑΕ κατά 12%\nΑν καταργούσαμε ΝΠΙΔ και ΑΕ που έχουν μόνο προέδρους και ΔΣ\nΘα μαζεύαμε μόνοι μας τα μισά από τα όσα εξοικονομεί κόβοντας το 60% του 14ου μισθού σε όλο το Δημόσιο.\nΑλλά αυτές είναι πολιτικές αποφάσεις και οι εισηγήσεις μας είναι ...γραφικές....\nΟταν λοιπόν τα ΜΜΕ, οι εργολάβοι, οι συνδικαλιστές, διαμορφώνουν Πολιτική και οι πολιτικοί μας ασκούν Διοίκηση, φταίνε οι κακοί Δ Υπάλληλοι (που σίγουρα υπάρχουν) και δεν δουλεύουν.\nneotera 16/03/2010 00:26:47\nΠρόβλημα αναξιοπιστίας της Ελλάδας λόγω του "φυράματος" της ηγεσίας της αναφύεται και εντείνει τη σύγχυση περί τον δανεισμό, αλλά και για τα μέτρα αποσόβησης της χρεωκοπίας, αναφέρει ανταπόκριση από τις Βρυξέλλες που παραμένει αδημοσίευτη. ΚΑΝΕΙΣ παράγοντας στην ευρώπη δεν θέλει να τους εμπιστευτεί, αλλά ούτε να θέσει τέτοιο ζήτημα. Το πρόβλημα κυριως το έχει η Μέρκελ. Γι αυτό οι γερμανοί εμφανίζονται κατ' αρχήν αρνητικοί σε όλες τις συζητήσεις, αλλά δεν κρύβονται μιλώντας σε δημοσιογράφους. Ελάτε στη θέση τους είπαν στον ανταποκριτή μας. Συνδιαλέγονται με σεσημασμένους πολιτικούς απατεώνες τους οποιους επιπλέον θεωρούν ως ενεργούμενα των αγγλοαμερικάνων εχθρών του ευρώ που έχουν την κύρια ευθύνη να στηρίξουν.... Ακόμη και οι γάλλοι έχουν ανάλογες επιφυλάξεις, αλλά συμπίπτουν με τους μεσόγειους πολιτικούς στην υποκριτική αντιμετώπιση των προβλημάτων μέχρι να τεθούν στο τραπέζι. Ο γιωργάκης δε ζητάει χρήματα άλλωστε !... Οι μονοι που δεν έχουν πρόβλημα είναι οι αγγλοαμερικάνοι οι οποίοι δεν εμπλέκονται έως τώρα στη διαδικασία δανεισμού μας. Μάλιστα οι μεγαλες και "σοβαρες" εφημερίδες τους βγαίνουν ανοιχτά και τους υποστηρίζουν θεωρώντας την ελληνική κυβέρνηση ως αγκάθι στην ευρωζώνη.\nneotera 16/03/2010 00:35:05\nΠοιά μέτρα ? Μην ασχολείστε είναι ασπιρίνες για την κρίση, ήδη ξεπερασμένα αφού δε βρίσκουν να δανειστούν φτηνά και εκτός οικονομικής λογικής. Συνιστούν ευθεία επιθεση κατά των ελλήνων ώστε πιεζόμενοι να καταπιούν τα χειρότερα στα εθνικά. Τίποτα αλλο απο την "αποδόμηση" και την τρομοκράτηση του κόσμου δε λειτουργεί υπό τις παρούσες συνθήκες.\nmara 16/03/2010 01:27:34\nΔεν καίγεται καρφάκι ούτε σε Αμερικανούς ούτε σε Ευρωπαίους για την οικονομία μας. Άλλα... τους καίνε και αυτά είναι μόνο τα εθνικά μας θέματα. Με αυτά θέλουν να τελειώσουν, ειδικά οι ΑμερικανοΓερμανοί. Επειδή όμως αυτά δεν τελειώνουν έτσι απλά όχι μόνο θέλουν να δημιουργήσουν χάος στην χώρα με αφορμή την οικονομία, αλλά θα το επιδιώκουν με λύσσα να γίνει ταχύτατα.\nkkonstan 16/03/2010 01:42:45\n"Νέες κλίμακες φορολόγησης. Γέμισε με κλίμακες ο τόπος έτσι ώστε να μη γλιτώνει κανείς από την τσιμπίδα της εφορίας. Φανταστείτε ότι όποιος έχει 11.999 ευρώ εισόδημα δε θα πληρώσει φόρο, αν όμως έχει 2 ευρώ παραπάνω θα φορολογηθεί με 18%."\nΚάπου εδώ σταμάτησα να διαβάζω το άρθρο.\nΑν έχει κάποιος 2 ευρώ παραπάνω από τα 11999, δηλαδή 1 ευρώ πάνω από το αφορολόγητο, θα πληρώσει €0.18 (με τις παλιές κλίμακες θα πλήρωνε παραπάνω φυσικά, αλλά μας τα παίρνουν από αλλού ούτως η άλλως).\nnnt @ kkonstan 16/03/2010 12:20:30\nΑπόλυτα σωστός. Εντυπώσεις να δημιουργούνται μόνο..\nΔημήτρης Μαγκούτης. @ kkonstan 16/03/2010 23:10:23\nΔηλαδή οι προηγούυμενες κλιμακες πως λειτουργούσαν; Διαφορετικά;\nanetos 16/03/2010 07:34:47\nΠοιά είναι η αυτή η Μητέρα ;;;!\nΔιαμαντοπούλου, Υπουργός Παιδείας, που το απόγευμα υπεραμύνθηκε στη Βουλή του Δημόσιου Σχολείου και Πανεπιστημίου!\nanonymous @ anetos 16/03/2010 11:02:17\nΑυτοί με τη μόστρα των ιδιωτικών σχολείων κατέστρεψαν την Ελλάδα μόνο και μόνο για να πουλάνε μούρη. Τα ιδιωτικά σχολεία είναι μια απάτη. Σε όλο το βίο του παιδιού βγάζουν έξοδα άνω των 100.000. Αν τα κρατήσεις του παίρνεις ένα διαμέρισμα και πιστέψτε με, θα του είναι πιο χρήσιμο.\nΓια να εμφανίζονται δήθεν καλά τα ιδιωτικά σχολεία κάνουν εκκαθάριση στην τρίτη γυμνασίου/πρώτη λυκείου. Όσα παιδιά δεν τραβάνε τα σπρώχνουν είτε προς άλλα ιδιωτικά σχολεία είτε προς το δημόσιο. Έτσι εξηγούνται και τα μεγάλα ποσοστά επιτυχίας στις πανελλαδικές. Κρατάνε μόνο όσους έχουν ελπίδες να περάσουν.\nΠαλιότερα τα προφιλ στο facebook ήταν ξεκλείδωτα. Ξόδεψα αρκετές νύχτες να δω τι κάνουν αυτά τα παιδιά στη ζωή τους μετέπειτα, εννοώ στην επαγγελματική τους ζωή μετά το Πανεπιστήμιο. Δυστυχώς μηδέν εις το πηλίκον. Η επαγγελματική τους εξέλιξή τους ήταν χειρότερη από την εξέλιξη των παιδιών που προέρχονται από το δημόσιο σχολείο. Τι τους προσφέρει λοιπόν το ιδιωτικό σχολείο; Εκτός από μερικά που προσφέρουν πολύ καλά αγγλικά η απάντηση είναι τίποτε.\nPoisonous @ anetos 16/03/2010 16:37:06\nΔεν είναι υποχρεωτικό, εσείς να στείλετε τα τέκνα σας στο Δημόσιο της περιοχής σας για να κάνουν το μισό χρόνο κατάληψη και τον άλλο μισό να εκπαιδεύονται για μπαχαλάκηδες.\nΑΔΥΝΑΜΟΣ ΚΑΚΟΣ 16/03/2010 08:21:21\nΤΑ ΕΧΟΥΝ ΧΑΜΕΝΑ....ΒΟΔΙΑ ΠΗΓΑΝ,ΜΟΣΧΑΡΙΑ ΓΥΡΙΣΑΝ.\nPikis 16/03/2010 10:06:45\nΣε χαλάει που ο ΓΑΠ ξέρει να μιλάει αγγλικά; Εδώ ο Ρουσόπουλος που συνόδευε τον "καταλληλότερο" στο εξωτερικό δεν ήξερε ούτε fuck you να πει.\nΠΑΝΟΣ ΕΛΕΥΘΕΡΙΟΥ 16/03/2010 10:33:42\nΟι υπάλληλοι της συναίνεσης λένε αναμεταξύ τους: φτάνει να βρούμε τις κατάλληλες δικαιολογίες, για να κάνουμε τον λαό να πιστέψει πως το status quo είναι υποφερτό. Και έλεγε ο φιλόσοφος Ανρί Μαλέρ, καθηγητής στο Πανεπιστήμιο του Παρισιού: «Έτσι κλειδώνουν το μέλλον στα υπόγεια».\nΗ ζωή των πολλών είναι σήμερα ακρωτηριασμένη, επειδή οι υπάλληλοι της συναίνεσης έχουν απολύσει τους προφήτες της ρήξης. Αν ξαναρχίζαμε όμως πάλι από το μηδέν; Αν ξεκινούσαμε πάλι από την αρχή; Αν αποφασίζαμε ξαφνικά πως δεν αξίζει να παραδώσουμε είκοσι πέντε αιώνες πολιτισμού στη βαρβαρότητα και πως ό,τι μας παραδόθηκε ανά τους αιώνες από την «Ιλιάδα» μέχρι τους «Αθλίους» δεν έχει ακόμη χαθεί, αν δεχτούμε πως συμμεριζόμαστε τις χαρές και τις λύπες, τις ελπίδες και τα όνειρα όλων των ανθρώπων που έζησαν από τότε, αν νιώσουμε πως μπορούμε να συμμεριστούμε τις τύχες των ανθρώπων, είτε στις τραγωδίες τους είτε στις εποποιίες τους, όλων των ανθρώπων που έζησαν πριν από εμάς, των ανθρώπων που θα ζήσουν μετά από εμάς και των ανθρώπων που σήμερα ζουν κοντά μας; Θα ήταν άραγε αυτό αρκετό για να φτάσουμε στη ρίζα του κακού;\nΌλοι χρειάζονται για να φτιαχτεί ένας κόσμος, λέει ο Ανρί Μαλέρ: οι υπάλληλοι της μετριότητας και οι ειδικοί της αθλιότητας, οι υμνητές της μετριοπάθειας και οι αοιδοί της μεγαλοπρέπειας, οι κατασκευαστές του εφικτού και οι ρήτορες του ρερητορευμένου, οι χειριστές της διαχείρισης και οι κατασκευαστές της χειραγώγησης, οι διακοσμητές της πρόσοψης και οι επιδιορθωτές της αρετής, οι εκμαυλιστές της ψυχής και οι προαγωγοί του κενού, οι φιλόσοφοι της καθέδρας και οι ηθικολόγοι του κιτς, οι αισθητικοί της συναίνεσης και οι ιστορικοί της λήθης, οι νεκροθάφτες του παρόντος και οι ταριχευτές του μέλλοντος, οι αρχειοφύλακες των πεπραγμένων και οι θεματοφύλακες των μυστικών, οι αρθρογράφοι του πεζοδρομίου και οι ρεπόρτερ του γραφείου, οι πολιτειολόγοι των ινστιτούτων και οι δημιουργοί του μάρκετινγκ, οι εκπαιδευτές των εκπαιδευτικών και οι σύμβουλοι των συμβούλων, οι άνθρωποι των αποφάσεων και οι άνθρωποι των εκτελέσεων, οι παρασκευαστές των ψυχοτρόπων και οι παρουσιαστές της τηλεόρασης, οι ταμίες του φιλόπτωχου και οι σταρ της φιλανθρωπίας, οι επώνυμοι του προσκηνίου και οι ανώνυμοι του παρασκηνίου, οι κάτοικοι των προαστίων και οι κάτοικοι των συνοικισμών, οι ποντικοί των πόλεων και οι αρουραίοι των χωραφιών.\nΜα τίποτα δεν μας απαγορεύει, αν είναι να ξαναρχίσουμε πάλι από το μηδέν, αν είναι να ξεκινήσουμε πάλι από την αρχή, να προτιμήσουμε από τους συναινετικούς πολιτικούς και τους πολυλογάδες εθνοπατέρες, από τους προσκυνημένους ιστορικούς και τους διπλωματούχους διαχειριστές, από τους υπαλλήλους του εφικτού και τους ταχυδακτυλουργούς της έκτακτης ανάγκης, τους προφήτες της ρήξης και τους κυνηγούς της ουτοπίας.\nΡ. Βρανάς - "ΝΕΑ"\n«Κασσάνδρα» 16/03/2010 11:15:06\n«είναι πλεονέκτικα δε κέραια πόστα να έχουμε εφυείς ανθρώπους»\nΟ Χέρι Χέρι για το Μπένυ.\nataktos 16/03/2010 12:00:42\nΓια να προβληματισθείτε λιγάκι\n# # Είμαστε απόγονοί τους?\n# # Ελληνικό Δίκαιο που ίσχυε κατά τον 5ο π.Χ. αιώνα,\n# # δηλαδή του Χρυσού Αιώνα της Δημοκρατίας της ...Ελλάδα ΜΑΣ.\n# # Aναφέρεται εδώ η περίπτωση του πολίτη που ήθελε\n# # γίνει βουλευτής.\n# # Ο νόμος απαιτούσε τα εξής:\n# # 1) Να είναι Έλλην πολίτης\n# # 2) να κατέχει την Ελληνική θρησκεία και παιδεία\n# # 3) να ΜΗΝ είναι κίναιδος και\n# # 4) να καταγραφεί ΟΛΗ η περιουσία του κυρίου,\n# # και τα σανδάλια που φοράει,\n# # καθώς και η οικογενειακή του περιουσία.\n# # Εάν τηρούνταν όλα αυτά τότε ο εν λόγω κύριος,\n# # μπορούσε να γίνει βουλευτής.\n# # Αν ο κύριος αυτός πρότεινε και περνούσε νόμο ο\n# # οποίος αποδεικνυόταν οικονομικά ζημιογόνος για την Αθήνα τότε έπρεπε να\n# # κατασχεθεί από την καταγεγραμμένη περιουσία του, όλο το ποσόν κατά το οποίο\n# # ζημιώθηκε οικονομικά η Αθήνα.\n# # Αν δεν έφθανε η περιουσία του τότε έπρεπε να\n# # κατασχεθεί ΟΛΗ η περιουσία του (μέχρι και τα σανδάλια που κατεγράφησαν) και\n# # υπόλοιπο που αδυνατεί να καλύψει να το εξοφλήσει ΔΟΥΛΕΥΟΝΤΑΣ ΣΕ ΔΗΜΟΣΙΑ ΕΡΓΑ.\n# # Αν ο νόμος που πρότεινε και πέρασε ο κύριος\n# # ζημίωνε ΗΘΙΚΑ την Αθήνα η ποινή ήταν : ΑΥΘΗΜΕΡΟΝ ΤΕΛΕΥΘΗΣΑΤΩ!!!!!!!\n# # 5ος π.Χ. ΑΙΩΝΑΣ -- ΧΡΥΣΟΣ ΑΙΩΝ\n# # 21ος μ.Χ. ΑΙΩΝΑΣ -- ????\nnancy 16/03/2010 21:02:59\nΜα κε ΑΤΑΚΤΕ, τότε δεν υπήρχαν εξωχωριες εταιρείες. ΟΚ πλάκα κάνω.